20 ταινίες που ξεχωρίζουν στο διαδικτυακό Φεστιβάλ Κινηματογράφου Θεσσαλονίκης.. - typospor.gr\nHome Cinema 20 ταινίες που ξεχωρίζουν στο διαδικτυακό Φεστιβάλ Κινηματογράφου Θεσσαλονίκης..\n20 ταινίες που ξεχωρίζουν στο διαδικτυακό Φεστιβάλ Κινηματογράφου Θεσσαλονίκης..\n4:02:00 μ.μ. Cinema Edit\nΤο 61ο Διεθνές Κινηματογραφικό Φεστιβάλ της Θεσσαλονίκης, σηκώνει αυλαία την Πέμπτη 5 Νοεμβρίου και για πρώτη φορά στην σπουδαία ιστορία του, θα διεξαχθεί διαδικτυακά λόγω της πανδημίας του κορονοϊού. Οι θεατές θα έχουν την ευκαιρία να παρακολουθήσουν με ασφάλεια, 170 ταινίες από όλον τον κόσμο. Προσπαθώντας να καλύψουμε όλα τα τμήματα της φετινής ιδιαίτερης διοργάνωσης, παρουσιάζουμε 20 φιλμ που ξεχωρίζουν.\n«Shorta» (2020) των Άντερς Όλχολμ και Φρέντερικ Λους Βιντ (Δανία)\nΜια καταιγιστική ταινία δράσης που ανεβάζει την αδρεναλίνη. Ένας νεαρός μετανάστης πεθαίνει υπό άγνωστες συνθήκες μέσα σε ένα αστυνομικό τμήμα. Οι ομοεθνείς του ξεσηκώνονται σε ένα υποβαθμισμένο γκέτο στη Δανία. Δυο αστυνομικοί στέλνονται για να ηρεμήσουν τα πνεύματα, όμως η κατάσταση βγαίνει εκτός ελέγχου.\nΟι μετανάστες πυρπολούν το αυτοκίνητό τους και οι αστυνομικοί παγιδεύονται στο γκέτο. Ένας νεαρός μετανάστης έρχεται να τους βοηθήσει, όμως ο ένας από τους δυο αστυνομικούς αποδεικνύεται ρατσιστής και βίαιος.\nΑσταμάτητα αγωνιώδες, απόλυτα επίκαιρο και ηλεκτρισμένο το «Shorta» (αστυνομία στα αραβικά) των Αντερς Ολχολμ και Φρέντερικ Λούς Βιντ δεν υποκύπτει σε κανένα κλισέ και δεν φοβάται να κοιτάξει κατάματα, ακανθώδη ζητήματα όπως το μεταναστευτικό και η αστυνομική βία. Η ταινία γυρίστηκε πριν τη δολοφονία του Φλόιντ και μοιάζει δυστυχώς απίστευτα προφητική.\n«Η Νύχτα των Βασιλιάδων» (Night of the Κings / La nuit des rois - 2020) του Φιλίπ Λακότ (Ακτή του Ελεφαντοστού, Γαλλία, Καναδάς)\nΜολονότι είναι γυρισμένο μέσα σε μια από τις πιο επικίνδυνες φυλακές του κόσμου που βρίσκεται στο Αμπιτζάν της Ακτής Ελεφαντοστού, η ταινία είναι μία σύγχρονη εκδοχή του 1.001 Νύχτες. Όταν ένας νεαρός κρατούμενος φτάνει στη φυλακή και υποπτεύεται ότι θα τον σκοτώσουν αναγκάζεται να αφηγηθεί μια σειρά από συναρπαστικές, γοητευτικές, αστείες ιστορίες, τις οποίες οι υπόλοιποι κρατούμενοι τις παρακολουθούν άλλοτε έκπληκτοι και άλλοτε αυτοσχεδιάζοντας χορευτικά δρώμενα.\nΜε αυτόν τον τρόπο προσπαθεί να περάσει τη νύχτα και να γλιτώσει τον θάνατο. Ταυτόχρονα, ο αρχηγός της συμμορίας της φυλακής, ο οποίος είναι άρρωστος, βρίσκεται στο δίλημμα αν θα θυσιαστεί για χάρη ενός νεότερου αρχηγού, ο οποίος αμφισβητεί την εξουσία του.\nΜε έναν φρενήρη ρυθμό, ανατροπές που σου κόβουν την ανάσα και την μαγεία των παλιών παραμυθιών, η «Νύχτα των Βασιλιάδων» είναι μια μαγευτική ταινία που προβλήθηκε στους Ορίζοντες του Φεστιβάλ Κινηματογράφου της Βενετίας και στο Φεστιβάλ του Τορόντο, αποσπώντας θετικές κριτικές.\n«Η Καρδιά μου δεν Χτυπά Ώσπου να της το Ζητήσεις» (My Heart Can’t Beat Unless you Tell it to - 2020) του Τζόναθαν Κουάρτας (Η.Π.Α.)\nΤρία αδέρφια, στα 30 τους, δυο άντρες και μια γυναίκα, μένουν σε ένα σπίτι που δεν αφήνουν ποτέ να μπει το φως της μέρας. Ο ένας αδερφός πάσχει από μια παράξενη αρρώστια: Δεν αντέχει το φως του ήλιου και τρέφεται μόνο με ανθρώπινο αίμα. Για να παρατείνουν τη ζωή του, τα αδέρφια του βγαίνουν τις νύχτες στο δρόμο και σκοτώνουν ανθρώπους προσφέροντάς του τροφή.\nΑκόμα κι αν η υπόθεση θυμίζει ταινία για βαμπίρ, είναι στην πραγματικότητα ένα συγκλονιστικό δράμα για την αδερφική αγάπη και την απόγνωση. Στον απόηχο ταινιών που αγαπήσαμε όπως το Άσε το κακό να μπει και Μόνο οι εραστές μένουν ζωντανοί, το φιλμ καταφέρνει με συγκλονιστικό τρόπο να μιλήσει για τα αδιέξοδα της σύγχρονης αμερικανικής κοινωνίας.\n«Προετοιμασίες για να Είμαστε Μαζί, Άγνωστο για Πόσο» (Preparations to be Together for an Unknown Period of Time - 2020) της Λίλι Χόρβατ (Ουγγαρία)\nΤαινία ανεξάντλητα ρομαντική κι απροσδόκητα μυστηριώδης. Μια κορυφαία νευροχειρουργός σε ένα μεγάλο νοσοκομείο της Αμερικής αποφασίζει ξαφνικά να εγκαταλείψει τη ζωή και την καριέρα της και να επιστρέψει στην πατρίδα της, την Ουγγαρία για να βρει τον άντρα που ερωτεύθηκε, έναν γιατρό που γνώρισε σε ένα συνέδριο. Το ραντεβού τους είναι σε μια από τις πιο διάσημες γέφυρες της Βουδαπέστης.\nΗ υπόσχεση που είχαν δώσει, ήταν να περάσουν την υπόλοιπη ζωή τους μαζί. Μόνο που εκείνος όχι μόνο δεν εμφανίζεται στο ραντεβού, αλλά ορκίζεται ότι δεν την γνωρίζει καν. Τι συμβαίνει; Ποια είναι τα όρια της αφοσίωσης και της φαντασίας; Ένα αγωνιώδες παιχνίδι μεταξύ επιθυμίας και πραγματικότητας σε μια απρόβλεπτη ρομαντική κομεντί που κρατά τον θεατή σε εγρήγορση μέχρι το αναπάντεχο φινάλε.\n«Φαντάσματα» (Ghosts / Hayaletler - 2020) της Αζρα Ντενίζ Οκιάι (Τουρκία, Γαλλία, Κατάρ)\nΈνα δυνατό πολιτικό σχόλιο για τη σύγχρονη τουρκική κοινωνία. Η αστυνομική αυθαιρεσία, ο μισογυνισμός, η ανοικοδόμηση που δεν έρχεται, οι γυναίκες που αντιστέκονται απέναντι σε ένα καθεστώς υποκρισίας που στηρίζεται στις προκαταλήψεις και ακυρώνει την έννοια της ελευθερίας, χτίζουν την ιστορία της Αζρά Ντενίζ Οκιάι.\nΗ σκηνοθέτις ξεδιπλώνει τις αντιφάσεις και τη σύγκρουση ανάμεσα σε ένα πατριαρχικό καθεστώς και την ελπίδα για ένα καλύτερο αύριο, με υπέροχη καταιγιστική ενέργεια κι έναν δυναμικό νεανικό τρόπο, με κάμερα στο χέρι, παιχνίδια με τον αφηγηματικό χρόνο και εξαιρετικές ερμηνείες.\nΗ ταινία κέρδισε το μεγάλο βραβείο της Εβδομάδας Κριτικής στο πρόσφατο Φεστιβάλ Κινηματογράφου της Βενετίας. Τα «Φαντάσματα» είχαν πάρει ειδική μνεία της κριτικής επιτροπής του Φόρουμ Συμπαραγωγών Crossroads, καθώς και την υποτροφία του MFI για ανάπτυξη σεναρίου στο 57ο Διεθνές Φεστιβάλ Κινηματογράφου της Θεσσαλονίκης.\nΣπάνιες και λιγότερο γνωστές ταινίες επιστημονικής φαντασίας, απρόσμενες, cult και προκλητικές, οι οποίες μίλησαν με τρόπο αλληγορικό για μερικά από τα πιο σημαντικά, σύνθετα ζητήματα της ανθρώπινης ύπαρξης, παρουσιάζει το μεγάλο αφιέρωμα του 61ου Διεθνούς Φεστιβάλ Κινηματογράφου της Θεσσαλονίκης: «Το διάστημα μεταξύ μας: Από το sci-fi στο cli-fi». Τα συγκεκριμένα ζητήματα, επανήλθαν με τον πλέον επιτακτικό τρόπο με αφορμή την πανδημία και τις επιπτώσεις της, αποδεικνύοντας πόσο διαχρονικά, επίκαιρα και οικουμενικά παραμένουν τα συγκεκριμένα φιλμ.\nΟι αγωνίες που ζήσαμε τους τελευταίους μήνες, ο φόβος για το ξένο και το άγνωστο, η δυστοπική μας σχέση με το περιβάλλον, οι αποστάσεις που ξαναχωρίζουν την ανθρωπότητα, αλλά και η επιθυμία για μια πιο ουσιαστική προσέγγιση της διαφορετικότητας, αποκαλύπτονται μέσα από αυτό το εξαιρετικά ενδιαφέρον αφιέρωμα. Σε μια ιστορική στιγμή που μοιάζει με ταινία επιστημονικής φαντασίας, το Φεστιβάλ στρέφεται στο αγαπημένο αυτό κινηματογραφικό είδος για να αναδείξει άγνωστες πτυχές του, όπως η κλιματική φαντασία (cli-fi).\nΠροφητικές, πολιτικές, συχνά δυστοπικές, οι ταινίες αυτές τρομάζουν, ψυχαγωγούν, διασκεδάζουν, συναρπάζουν. Χαρακτηριστική είναι η ταινία «Them! / FBI σε Συναγερμό» (Η.Π.Α., 1954) σε σκηνοθεσία Γκόρντον Ντάγκλας, όπου οι πυρηνικές δοκιμές δημιουργούν τεράστια μεταλλαγμένα μυρμήγκια ή το «Silent Running / Περιπέτεια στο Διάστημα» (Η.Π.Α., 1972) του Ντάγκλας Τράμπουλ, στο οποίο ο Μπρους Ντερν ερμηνεύει έναν αστροναύτη που σε ένα μέλλον όπου δεν υπάρχει χλωρίδα, καλείται να καταστρέψει το τελευταίο θερμοκήπιο.\nΜε αφορμή το πρωτόγνωρο ξέσπασμα της πανδημίας, το 61ο Φεστιβάλ Κινηματογράφου Θεσσαλονίκης, εμπνέεται από το προφητικό βιβλίο του διάσημου Αμερικανού καθηγητή, Ρίτσαρντ Σένετ, «The fall of public man / Η τυραννία της οικειότητας» που γράφτηκε το 1977 και διερευνά την ανισορροπία δημόσιου και ιδιωτικού, που σήμερα αποκτά νέες επίκαιρες διαστάσεις.\nΤο θέμα του φετινού Διεθνούς Διαγωνιστικού είναι «Οικειότητα: Μια σύγχρονη τυραννία». Μέσα από αυτό το πρίσμα βλέπουμε τις 12 ταινίες του Διεθνούς Διαγωνιστικού, οι οποίες αποτελούν, παράλληλα, την πρώτη ύλη για μια πρωτότυπη έκθεση νέων Ελλήνων εικαστικών. Η διοργάνωση προτείνει έναν ανατρεπτικό τρόπο προσέγγισης του Σινεμά, βλέποντας, ερμηνεύοντας, σχολιάζοντας τις ταινίες του Διαγωνιστικού τμήματος μέσα από ένα θέμα, ένα βιβλίο, μια ιδέα, παρμένη από μια άλλη τέχνη ή επιστήμη.\n«Γάζα Αγάπη Μου» (Gaza Mon Amour - 2020) των Ταρζάν και Αράμπ Νασέρ (Παλαιστίνη, Γαλλία, Γερμανία, Πορτογαλία, Κατάρ)\n«Χαρακτηριστικά Γνωρίσματα» (Identifying Features - 2020) της Φερνάντα Βαλάντεζ (Μεξικό)\n«Σπείρε τον Άνεμο» (Sow the Wind - 2020) του Ντανίλο Καπούτο (Γαλλία, Ιταλία, Ελλάδα)\nΜια ταινία χωμάτινη, ποιητική για τις ρίζες, την Ιστορία και τον τόπο - γεωγραφικό ή συναισθηματικό - που μας ορίζει, ξετυλίγεται με την επιστροφή μιας νεαρής γυναίκας στην επαρχία της Ιταλίας και στις οικογενειακές καλλιέργειες ελιάς που νοσούν.\nΜία ανατρεπτική δημιουργός, φίλη με τον Θόδωρο Αγγελόπουλο από τα φοιτητικά τους χρόνια, η Άνια Μπρέιεν υπήρξε από τις σπουδαιότερες φωνές του Φεμινιστικού Σινεμά στις Σκανδιναβικές χώρες. Διάσημη στη χώρα της, αλλά λιγότερο γνωστή στην Ελλάδα, η Μπρέιεν έχει τιμηθεί από διεθνή φεστιβάλ και χώρους τέχνης σε ολόκληρο τον κόσμο, έχει εμπνεύσει νεότερους δημιουργούς και έχει αναγνωριστεί από κορυφαίους σκηνοθέτες, όπως ο Ίνγκμαρ Μπέργκμαν.\nΤο Σινεμά της Άνια Μπρέιεν έχει συχνά συγκριθεί με εκείνο της Σαντάλ Άκερμαν, αλλά και του Μπέργκμαν, καθώς οι ταινίες της ασχολούνται με ζητήματα φύλου, ταυτότητας, έρωτα και μοναξιάς. Ο κριτικός κινηματογράφου Πίτερ Κόουι έγραψε, μάλιστα, ότι η Μπρέιεν υπήρξε σκηνοθέτιδα του κινηματογραφικού κινήματος «Δόγμα 95», 20 χρόνια πριν αυτό κάνει την εμφάνισή του. Φέτος, η Μπρέιεν γιορτάζει 80 χρόνια ζωής και το 61ο Διεθνές Φεστιβάλ Κινηματογράφου της Θεσσαλονίκης τιμά το έργο της, προβάλλοντας επτά ταινίες μυθοπλασίας και ένα ντοκιμαντέρ.\nΑνάμεσα τους ξεχωρίζει η τριλογία της Μπρέιεν: «Σύζυγοι / Wives» (1975, 1985 και 1996), μια φεμινιστική απάντηση στο «Husbands» (1970) του Τζον Κασσαβέτη. Στην πρώτη ταινία της τριλογίας, τρεις γυναίκες αφήνουν τη δουλειά τους, τους συζύγους τους και τα παιδιά τους για να ζήσουν μια διασκεδαστική περιπέτεια μιας εβδομάδας. Δέκα χρόνια αργότερα, η σκηνοθέτις γύρισε με το ίδιο καστ το «Σύζυγοι – Δέκα Χρόνια Μετά» και σχεδόν 20 χρόνια μετά το επόμενο μέρος της τριλογίας, «Σύζυγοι ΙΙΙ».\nΒέρα Χιτίλοβα: Αφιέρωμα στην αναρχική σκηνοθέτης του Τσέχικου Σινεμά\nΗ Βέρα Χιτίλοβα (1929 - 2014), υπήρξε μία αντισυμβατική και ατρόμητη δημιουργός, μία «αναρχική» του Τέχικου Σινεμά. Η σκηνοθέτης, η οποία έφυγε από τη ζωή το 2014, συνεργάστηκε με τον Γίρι Μένζελ και υπήρξε μία από τις σημαντικότερες εκπροσώπους του «Τσεχικού Νέου Κύματος». Στο 61ο Διεθνές Φεστιβάλ Κινηματογράφου Θεσσαλονίκης, θα έχουμε την ευκαιρία να ανακαλύψουμε το έργο της, μέσα από ένα θεματικό αφιέρωμα.\nΞεχωρίζουν οι «Μαργαρίτες» (1966), η πιο γνωστή ταινία της Χιτίλοβα. Παρακολουθεί δύο νεαρά κορίτσια που αποφασίζουν ότι αφού ο κόσμος είναι κακός, τότε θα είναι και οι ίδιες κακές και σπέρνουν τον πανικό σε ολόκληρη την Πράγα. Η ταινία, απαγορευμένη από το κομμουνιστικό καθεστώς της Τσεχίας, θεωρείται ένας κινηματογραφικός ύμνος στην ανεξαρτησία.\nΤο Ελληνικό Σινεμά δηλώνει παρών στο 61ο Διεθνές Κινηματογραφικό Φεστιβάλ της Θεσσαλονίκης, μέσα από 18 μεγάλου μήκους και 21 μικρού μήκους ταινίες. Θα έχουμε την ευκαιρία να παρακολουθήσουμε σε πρώτη προβολή 15 ταινίες. Από αυτές, τρεις συμμετέχουν στο Διεθνές Διαγωνιστικό. Πρόκειται για τις ταινίες «Daniel ’16» του Δημήτρη Κουτσιαμπασάκου, «All the pretty little horses» του Μιχάλη Κωνσταντάτου και «Πρόστιμο» του Φωκίωνα Μπόγρη.\n«All the pretty little horses» του Μιχάλη Κωνσταντάτου\n«Daniel '16» του Δημήτρη Κουτσιαμπασάκου\nΠαραμένουμε στο Ελληνικό Σινεμά για να δούμε την νέα ταινία του Αλέξανδρου Βούλγαρη, καθώς και το σκηνοθετικό ντεμπούτο της Σόνια Λίζα Κέντερμαν, ενώ την 20άδα των επιλογών μας συμπλρωνεί ιδανικά η αγαπημένη «Πρωινή Περίπολος» του Νίκου Νικολαΐδη.\n«Ράφτης» (Tailor - 2020) της Σόνια Λίζα Κέντερμαν\nΜια αργοπορημένη ενηλικίωση ενός εκκεντρικού και λίγο αλαφροΐσκιωτου Ράφτη, ο οποίος ζει απομονωμένος στον μικρόκοσμο του οικογενειακού ραφτάδικου. Καθώς πλέον βρίσκεται ένα βήμα πριν τα χάσει όλα, αποφασίζει επιτέλους να δράσει. Με σύμμαχο ένα αυτοσχέδιο και χειροποίητο ραφτάδικο, το οποίο μεταφέρεται επάνω σε ρόδες, ο ήρωας μας προσπαθεί να δώσει νέα πνοή και ελπίδα, τόσο στην τέχνη του, όσο και στην ίδια του τη ζωή. Παρά τις αρχικές του αμφιβολίες και την κριτική που δέχεται, δέχεται να προετοιμάσει και να ράψει τις νύφες στα Καμίνια, προκειμένου να καταφέρει να εργαστεί, ενώ παράλληλα ερωτεύεται για πρώτη φορά, έστω και στα πενήντα του.\nΟ «Ράφτης», σηματοδοτεί το μεγάλο μήκους σκηνοθετικό ντεμπούτο της Σόνια Λίζα Κέντερμαν και μετά την παγκόσμια πρεμιέρα της ταινίας στο 24ο Tallinn Black Nights Film Festival στην Εσθονία, η πανελληνία πρεμιέρα της ταινίας θα πραγματοποιηθεί στο 61ο Διεθνές Κινηματογραφικό Φεστιβάλ της Θεσσαλονίκης. Η ταινία αποτελεί μια συμπαραγωγή Ελλάδας, Γερμανίας και Βελγίου, ενώ όπως δηλώνει η σκηνοθέτιδα και συν – σεναριογράφος της ταινίας (το σενάριο είναι γραμμένο μαζί με την Tracy Sunderland):\n«Ήθελα να κάνω μια αισιόδοξη και ελπιδοφόρα ταινία για τη δυνατότητα που έχει κάποιος να αλλάζει και να προχωρά υπό αντίξοες συνθήκες. Αναρωτιόμουν πως ένας φαινομενικά αποτυχημένος και δειλός χαρακτήρας, με μόνο όπλο του μια τέχνη που πεθαίνει, μπορεί να ανατρέψει το αδιέξοδό του και να βρει τη δύναμη να πάρει το μέλλον στα χέρια του».\n«Γυμναστήριο» του The Boy (Αλέξανδρος Βούλγαρης)\n«Όσοι δεν βρίσκουν καιρό για να γυμναστούν, θα βρουν καιρό για να αρρωστήσουν». Πρόκειται για δεκαεφτά μονόλογους για ένα γυμναστήριο που δεν υπάρχει πουθενά, για μία ταινία που δεν γυρίστηκε ποτέ, για τους ηθοποιούς αυτής της ταινίας, για τα λόγια που τους έκαναν αληθινούς χαρακτήρες. Πρωταγωνιστούν με σειρά εμφάνισης οι: Φλομαρία Παπαδάκη, Αλεξάνδρα Οσπίτσι, Μπάμπης Αλεφάντης, Δημήτρης Καπουράνης, Σπύρος Μαραγκουδάκης, Κλέα Διαμάντη, Νικόλας Δροσόπουλος, Μελίνα Πολυζώνη, Κωνσταντίνος Σαμάα, Ειρήνη Λαφαζάνη, Βασίλης Μηλιώνης, Δημήτρης Φιλιππίδης, Νίκος Ιατρού, Αφροδίτη Σόβολου, Αφροδίτη Κατσαρού, Μανταλένα Καραβάτου, Ντίνος Παπαγεωργίου.\n«Πρωινή Περίπολος» (1987) του Νίκου Νικολαΐδη\nΤο 61ο Διεθνές Φεστιβάλ Κινηματογράφου της Θεσσαλονίκης, θα πραγματοποιηθεί φέτος διαδικτυακά, από την Πέμπτη 5 έως και την Κυριακή 15 Νοεμβρίου.\ntvxs/Tags: Γιώργος Ρούσσος, σινεμά, Φεστιβάλ Θεσσαλονίκης 2020, Φεστιβάλ Κινηματογράφου Θεσσαλονίκης


Τι λέμε στα παιδιά για τις εκλογές; - e-publichealth.gr\nΒρίσκεστε εδώ: Home ΠΑΙΔΙ Τι λέμε στα παιδιά για τις εκλογές;\n'Πολίτευμα: Το σύνολο των κανόνων δικαίου με τους οποίους σχηματίζεται και ασκείται η θέληση που συνιστά την κρατική εξουσία. Οι κανόνες αυτοί ρυθμίζουν με τρόπο συστηματικό κυρίως δύο πράγματα: τη "μορφή του κράτους" - δηλαδή τον τρόπο με τον οποίο συγκροτείται η κρατική εξουσία, και τη "μορφή της κυβέρνησης", δηλαδή το συστηματικό τρόπο με τον οποίο ασκείται η κρατική εξουσία.\nΑλλά οι τρόποι κατά τους οποίους συγκροτείται και ασκείται η κρατική εξουσία δεν είναι οι ίδιοι παντού και πάντοτε. Για το λόγο αυτόν τα πολιτεύματα διακρίνονται ιδίως με βάση δύο κριτήρια: είτε με βάση την πηγή της κρατικής εξουσίας, είτε με βάσει την εξάρτηση ή μη αυτών που κυβερνούν από αυτούς που κυβερνούνται'.\nΕίναι οι εκλογές μια διδακτική στιγμή; Μια στιγμή όπου η ευκαιρία που έχει ο γονιός, ο δάσκαλος, η κοινωνία να ' μιλήσει' με το παιδί μετατρέπεται, με διορατικότητα, σε γνώση που κατακτιέται και παραμένει ως ψυχικό αποτύπωμα;\nΗ απάντηση είναι 'ναι'. Χρησιμοποιώντας τα τρέχοντα γεγονότα και τα θέματα που παρουσιάζονται στα δελτία ειδήσεων, είναι ένας εξαιρετικός τρόπος για να επωφεληθούμε από τις διδακτικές στιγμές που παρουσιάζονται στην καθημερινή ζωή.\n'Μαμά, τι θα ψηφίσεις;'\nΌσο μεγαλύτερη κάλυψη από τα μέσα ενημέρωσης υπάρχει σε εκλογές, τόσο περισσότερο τα παιδιά θα πρέπει να γνωρίζουν το πολίτευμα και τις λειτουργίες του. Αντί, λοιπόν, να λέμε στα παιδιά μας απλώς τι θα ψηφίσουμε, είναι προτιμότερο να ερευνήσουμε μαζί τους τον κάθε υποψήφιο και το κάθε κόμμα, και να συζητήσουμε τα πλεονεκτήματα και τα μειονεκτήματα του εν λόγω προσώπου ή της παράταξης. Αν δε τα παιδιά κάνουν μόνα τους την έρευνα έχουμε διπλό όφελος: σαφώς τα παιδιά μαθαίνουν περισσότερα για το θέμα της έρευνάς τους, αλλά βασικά διδάσκονται ότι (και πώς) πρέπει να ερευνούν όταν θέλουν να μάθουν για να πάρουν αποφάσεις. Έτσι θα γίνουν υπεύθυνοι πολίτες.\nΜπορούμε μέχρι και να παίξουμε 'εκλογές'. Αν υπάρχει μια τάξη, μια παρέα, μια ομάδα με κέφι, μπορούμε να χωριστούμε σε υποψήφιους: έτσι μαθαίνουμε τις λειτουργίες και τις διαδικασίες του πολιτεύματος. Ποιος θα βγεί βουλευτής, με ποιο τρόπο, πώς θα τον επιλέξουμε, πώς είναι να ψηφίζεις.\nΧτίζοντας τις γνώσεις τους αλλά και τον τρόπο σκέπτεσθαι από νωρίς, προάγουμε την ανεξαρτησία και την κριτική σκέψη, εφόδια και συμμάχους στην ανάπτυξη ελεύθερης βούλησης.


Anthony Robbins | Πώς να διαχειρίζεστε τον νου σας εφαρμόζοντας την τεχνική swish - Όμορφη Ζωή\nΑρχική Άρθρα Παρουσιάσεις βιβλίων Anthony Robbins | Πώς να διαχειρίζεστε τον νου σας εφαρμόζοντας την τεχνική...\nAnthony Robbins | Πώς να διαχειρίζεστε τον νου σας εφαρμόζοντας την τεχνική swish\nΑν απολαμβάνετε την αίσθηση της δουλειάς ή την πρόκληση που σας προσφέρει, αλλά απεχθάνεστε να καθαρίζετε το σπίτι, μπορείτε να κάνετε δύο πράγματα: να προσλάβετε οικιακή βοηθό ή να παρατηρήσετε τη διαφορά μεταξύ του πώς αναπαριστάτε τη δουλειά και πώς το καθάρισμα του σπιτιού. Αναπαριστώντας το καθάρισμα του σπιτιού και τη δουλειά με τις ίδιες υποτροπικότητες, θα νιώσετε αμέσως την παρόρμηση να καθαρίσετε. Αυτό μπορείτε να το κάνετε και στα παιδιά σας!\nΤι θα συνέβαινε αν παίρνατε όλα τα πράγματα που απεχθάνεστε να κάνετε, αλλά θεωρείτε απαραίτητα, και τα συνδέατε με τις υποτροπικότητες της ευχαρίστησης; Θυμηθείτε ότι λίγα πράγματα εμπεριέχουν από τη φύση τους κάποιο συναίσθημα. Έχετε διδαχτεί τι είναι ευχάριστο και τι όχι. Έτσι, μπορείτε απλώς να επαναπροσδιορίσετε αυτές τις εμπειρίες στον εγκέφαλό σας και να δημιουργήσετε αμέσως ένα νέο συναίσθημα γι’ αυτές. Τι θα συνέβαινε αν παίρνατε όλα τα προβλήματά σας, τα συρρικνώνατε και τα απομακρύνατε από μπροστά σας; Οι δυνατότητες είναι αμέτρητες. Εσείς έχετε τον έλεγχο!\nΕίναι σημαντικό να θυμάστε ότι, όπως και οποιαδήποτε άλλη δεξιότητα, οι μεταβολές υποτροπικότητας χρειάζονται επανάληψη και εξάσκηση. Όσο συχνότερα προκαλείτε συνειδητά αυτές τις απλές αλλαγές, τόσο καλύτεροι θα γίνετε στο να δημιουργείτε το αποτέλεσμα που επιθυμείτε. Μπορείτε να διαπιστώσετε πως όταν μεταβάλλετε τη φωτεινότητα μιας εικόνας, το αποτέλεσμα είναι καλύτερο απ’ ό,τι όταν αλλάζετε τη θέση ή το μέγεθός της. Έτσι, θα γνωρίζετε ότι η φωτεινότητα θα πρέπει να είναι ένα από τα πρώτα πράγματα που θα προσαρμόζετε όταν επιθυμείτε να αλλάξετε κάτι.\nΚάποιοι μπορεί να σκέφτεστε: «Αυτές οι αλλαγές υποτροπικότητας ακούγονται ωραίες, αλλά τι θα τις εμποδίσει να αλλάξουν ξανά και να πάρουν πάλι την αρχική τους μορφή;» Ξέρω ότι μπορώ να αλλάξω το πώς αισθάνομαι εκείνη τη στιγμή, και αυτό είναι πολύτιμο, αλλά θα ήταν υπέροχο αν υπήρχε τρόπος να κάνω την αλλαγή πιο αυτόματη, πιο συστηματική.\nΟ τρόπος να το επιτύχετε αυτό περνά μέσα από μια διαδικασία που ονομάζουμε τεχνική swish. Μπορείτε να τη χρησιμοποιήσετε για να αντιμετωπίσετε τα πιο επίμονα προβλήματα και τις κακές σας συνήθειες. Η τεχνική swish παίρνει εσωτερικές αναπαραστάσεις που κανονικά παράγουν αντιπαραγωγικές καταστάσεις και τις κάνει να προκαλούν αυτομάτως νέες εσωτερικές αναπαραστάσεις που σας βάζουν στις επιθυμητές παραγωγικές καταστάσεις. Όταν συνειδητοποιήσετε, για παράδειγμα, ότι οι εσωτερικές αναπαραστάσεις σας σας κάνουν να τρώτε περισσότερο από το κανονικό, με την τεχνική swish μπορείτε να δημιουργήσετε μια νέα εσωτερική, πιο ενδυναμωτική αναπαράσταση που, αν τη δείτε ή την ακούσετε, θα σας κάνει να σπρώξετε μακριά το πιάτο με το φαγητό. Αν συνδέσετε τις δύο αυτές αναπαραστάσεις, κάθε φορά που θα σκέφτεστε την πολυφαγία, η πρώτη αναπαράσταση θα ενεργοποιεί ακαριαία τη δεύτερη και θα μπαίνετε σε μια κατάσταση που δεν θα θέλετε να φάτε. Το καλύτερο με την τεχνική αυτή είναι ότι μόλις την εντυπώσετε στο μυαλό σας, δεν θα χρειαστεί να ξανασκεφτείτε ποτέ για να την ενεργοποιήσετε. Η διαδικασία θα ενεργοποιείται αυτομάτως, χωρίς συνειδητή προσπάθεια. Δείτε πώς λειτουργεί η τεχνική swish.\nΒήμα #1: Προσδιορίστε τη συμπεριφορά που επιθυμείτε να αλλάξετε. Τώρα δημιουργήστε μια εσωτερική αναπαράσταση της συμπεριφοράς όπως τη βλέπετε μέσα από τα δικά σας μάτια. Αν θέλετε να σταματήσετε να τρώτε τα νύχια σας, φανταστείτε ότι σηκώνετε το χέρι σας, φέρνετε τα δάχτυλά σας στα χείλη και δαγκώνετε τα νύχια σας.\nΒήμα #2: Μόλις δημιουργήσετε μια ξεκάθαρη εικόνα της συμπεριφοράς που επιθυμείτε να αλλάξετε, πρέπει να δημιουργήσετε μια διαφορετική αναπαράσταση, μια εικόνα του πώς θα ήσαστε αν κάνατε την επιθυμητή αλλαγή και του τι θα σήμαινε για εσάς αυτή η αλλαγή. Μπορείτε να φανταστείτε ότι απομακρύνετε τα δάχτυλα από το στόμα, πιέζετε ελαφρά το δάχτυλο στο σημείο που θα δαγκώνατε και βλέπετε τα νύχια σας συμμετρικά κομμένα και περιποιημένα και τον εαυτό σας καλοντυμένο, εξαιρετικά περιποιημένο, με περισσότερο έλεγχο και μεγαλύτερη αυτοπεποίθηση. Η εικόνα που δημιουργήσατε σε αυτή την επιθυμητή κατάσταση θα πρέπει να είναι αποσυνδεδεμένη. Ο λόγος είναι ότι θέλουμε να δημιουργήσουμε μια ιδανική εσωτερική εικόνα που θα σας προτρέπει περισσότερο να την πραγματοποιήσετε, σε αντίθεση με μια συσχετισμένη εικόνα που θα σας έδινε την αίσθηση ότι τα έχετε καταφέρει ήδη.\nΒήμα #3: Χρησιμοποιώντας την τεχνική swish στις δύο εικόνες, θα κάνετε την αντιπαραγωγική εμπειρία να ενεργοποιεί αυτομάτως την παραγωγική. Μόλιςεγκαταστήσετε αυτόν τον μηχανισμό ενεργοποίησης, αυτό που σας έκανε να τρώτε τα νύχια σας τώρα θα σας βάζει σε μια κατάσταση όπου πλησιάζετε την ιδανική εικόνα του εαυτού σας. Έτσι, δημιουργείτε έναν εντελώς νέο τρόπο με τον οποίο το μυαλό σας θα αντιμετωπίζει κάτι που στο παρελθόν μπορεί να σας αναστάτωνε.\nΠώς να κάνετε την τεχνική swish: Ξεκινήστε δημιουργώντας μια μεγάλη φωτεινή εικόνα της συμπεριφοράς που επιθυμείτε να αλλάξετε. Έπειτα, στην κάτω δεξιά γωνία της εικόνας δημιουργήστε μια σκοτεινή εικόνα τού πώς επιθυμείτε να γίνετε. Τώρα πάρτε τη μικρή εικόνα και σε λιγότερο από ένα δευτερόλεπτο, αυξήστε το μέγεθος και τη φωτεινότητά της μέχρι κυριολεκτικά να κομματιάσει την εικόνα της ανεπιθύμητης συμπεριφοράς. Στη διάρκεια αυτής της διαδικασίας, κάντε με όσο περισσότερο ενθουσιασμό μπορείτε τον ήχο που συνήθως συνδέουμε με μια γρήγορη και αβίαστη κίνηση: φσσστ. Ξέρω ότι μπορεί να ακούγεται κάπως παιδιάστικο, αλλά όταν λέτε φσσστ με ενθουσιώδη τρόπο στέλνετε μια σειρά από πανίσχυρα, θετικά σήματα στον εγκέφαλό σας. Μόλις έχετε δημιουργήσει την εικόνα στο μυαλό σας, όλη αυτή η διαδικασία θα πρέπει να σας παίρνει ελάχιστο χρόνο – όσο χρειάζεστε για να πείτε φσσστ. Τώρα μπροστά σας έχετε μια μεγάλη, φωτεινή, εστιασμένη, πολύχρωμη εικόνα του πώς επιθυμείτε να γίνετε, και η παλιά εικόνα τού πώς ήσαστε έχει γίνει σκόνη και θρύψαλα.\nΤο μυστικό αυτής της τεχνικής είναι η ταχύτητα και η επανάληψη. Πρέπει να δείτε και να αισθανθείτε τη μικρή σκοτεινή εικόνα να γίνεται τεράστια και φωτεινή, να καταστρέφει τη μεγάλη εικόνα και να την αντικαθιστά με μία ακόμη μεγαλύτερη και φωτεινότερη που δείχνει πώς θέλετε να γίνουν τα πράγματα. Τώρα βιώστε το σπουδαίο συναίσθημα που νιώθετε βλέποντας τα πράγματα όπως θέλετε να είναι. Ύστερα, ανοίξτε τα μάτια σας για μισό δευτερόλεπτο ώστε να διακόψετε την κατάσταση στην οποία βρίσκεστε. Όταν ξανακλείσετε τα μάτια σας, κάντε την τεχνική swish ξανά. Πρώτα φανταστείτε μια μεγάλη εικόνα αυτού που επιθυμείτε να αλλάξετε και έπειτα αυξήστε το μέγεθος και τη φωτεινότητα της μικρής εικόνας καταστρέφοντας τη μεγάλη με ένα φσσστ! Σταματήστε και βιώστε το συναίσθημα. Ανοίξτε τα μάτια σας. Ξανακλείστε τα. Δείτε τι θέλετε να αλλάξετε. Δείτε την αρχική εικόνα και πώς θέλετε να την αλλάξετε. Χρησιμοποιήστε και πάλι την τεχνική swish. Επαναλάβετε πέντε ή έξι φορές, όσο πιο γρήγορα μπορείτε. Να θυμάστε ότι το μυστικό είναι η ταχύτητα και να διασκεδάζετε όταν το κάνετε. Λέτε στο μυαλό σας: Δες αυτό, «Φσσστ!», Κάνε αυτό, δες αυτό, «Φσσστ!» Κάνε αυτό, δες αυτό, «Φσσστ!» Κάνε αυτό… μέχρι που η παλιά εικόνα ενεργοποιεί αυτομάτως τη νέα εικόνα, τη νέα κατάσταση και, άρα, τη νέα συμπεριφορά.\nΤώρα προσπαθήστε να φανταστείτε ξανά την πρώτη εικόνα. Τι συμβαίνει; Αν, για παράδειγμα, αλλάξατε το μοτίβο που σας έκανε να τρώτε τα νύχια σας, τότε θα σας είναι δύσκολο να το φανταστείτε ξανά. Μάλιστα, θα σας φανεί αφύσικο. Σε διαφορετική περίπτωση, θα πρέπει να επαναλάβετε τη διαδικασία. Αυτή τη φορά, θα την κάνετε πιο ξεκάθαρα και πιο γρήγορα. Βεβαιωθείτε ότι βιώνετε το θετικό συναίσθημα που νιώθετε από τη νέα εικόνα μόνο για μια στιγμή, προτού ανοίξετε ξανά τα μάτια σας και ξαναρχίσετε τη διαδικασία. Αν η εικόνα που επιλέξετε δεν είναι αρκετά συναρπαστική ή ελκυστική, η τεχνική μπορεί να μην έχει αποτέλεσμα. Είναι πολύ σημαντικό να είναι ιδιαίτερα ελκυστική, κάτι που σας βάζει σε μια κατάσταση επιθυμίας και παρακίνησης – κάτι που πραγματικά θέλετε ή που είναι πολύ σημαντικότερο από την παλιά σας συμπεριφορά. Μερικές φορές βοηθά να προσθέτετε νέες υποτροπικότητες, όπως η όσφρηση ή η γεύση. Η τεχνική swish παράγει αποτελέσματα εξαιρετικά γρήγορα λόγω συγκεκριμένων τάσεων που έχει ο εγκέφαλός μας να απομακρύνεται από δυσάρεστα πράγματα και να έλκεται από ευχάριστα. Κάνοντας την εικόνα που σας δείχνει να μη χρειάζεστε πια να τρώτε τα νύχια σας πολύ πιο ελκυστική από αυτήν που σας έδειχνε να σας είναι αναγκαίο να τα τρώτε, δίνετε στον εγκέφαλό σας ένα πανίσχυρο σήμα που του υποδεικνύει προς ποια κατεύθυνση συμπεριφοράς θα κινηθεί. Αυτό έκανα και εγώ για να σταματήσω να τρώω τα νύχια μου. Ήταν μια εντελώς ασυνείδητη συνήθεια. Τη μέρα που εφάρμοσα την τεχνική swish, ξαφνικά έπιασα τον εαυτό μου να τρώει τα νύχια του. Θα μπορούσα να το ερμηνεύσω ως αποτυχία. Αντί γι’ αυτό, ερμήνευσα ως πρόοδο το γεγονός ότι είχα αρχίσει να συνειδητοποιώ τη συνήθειά μου. Έπειτα, επανέλαβα δέκα φορές το πρότυπο και από τότε ούτε έχω ξανασκεφτεί ποτέ να φάω τα νύχια μου.\nΜπορείτε να κάνετε το ίδιο με φόβους και απογοητεύσεις. Πάρτε κάτι που φοβάστε να κάνετε. Τώρα φανταστείτε το να εξελίσσεται με τον επιθυμητό τρόπο. Κάντε την εικόνα πραγματικά συναρπαστική. Τώρα εναλλάξτε τις δύο εικόνες επτά φορές. Ξανασκεφτείτε αυτό που σας φόβιζε. Πώς αισθάνεστε; Αν έχετε εφαρμόσει αποτελεσματικά την τεχνική, με το που σκέφτεστε τα πράγματα που είχατε φοβηθεί, θα πρέπει πλέον να αλλάζετε αυτομάτως και να σκέφτεστε τα πράγματα όπως θέλετε να είναι.\nΜία άλλη παραλλαγή του προτύπου επιτάχυνσης είναι να φανταστείτε μια σφεντόνα μπροστά σας. Ανάμεσα στη διχάλα της βρίσκεται η εικόνα της τωρινής συμπεριφοράς που θέλετε να αλλάξετε. Τοποθετήστε στο λάστιχο μια μικρή εικόνα τού πώς επιθυμείτε να γίνετε. Έπειτα φανταστείτε να τραβάτε τη μικρή εικόνα όλο και πιο μακριά μέχρι η σφεντόνα να τεντωθεί όσο το δυνατόν περισσότερο. Κατόπιν, αφήστε τη. Φανταστείτε τη μικρή εικόνα να διαπερνά την παλιά, η οποία βρίσκεται μπροστά σας, και να μπαίνει στον εγκέφαλό σας. Όταν το κάνετε αυτό, είναι σημαντικό να τραβήξετε μέχρι τέρμα τη σφεντόνα προτού την αφήσετε. Και εδώ λέτε «Φσσστ!» καθώς απελευθερώνετε τη σφεντόνα και συντρίβετε την παλιά περιοριστική εικόνα του εαυτού σας. Αν το κάνετε σωστά, όταν αφήσετε τη σφεντόνα, η εικόνα πρέπει να έρθει προς το μέρος σας με τόση ταχύτητα που το κεφάλι σας να πεταχτεί προς τα πίσω. Τώρα σταματήστε και σκεφτείτε για λίγο κάποια περιοριστική σκέψη ή συμπεριφορά που θα θέλατε να αλλάξετε και χρησιμοποιήστε το πρότυπο της σφεντόνας για να το επιτύχετε.\nΘυμηθείτε ότι το μυαλό σας μπορεί να αψηφήσει τους συμπαντικούς νόμους με αποφασιστικό τρόπο. Μπορεί να κινηθεί αντίστροφα στον χρόνο. Ο ίδιος ο χρόνος και τα γεγονότα δεν γυρίζουν πίσω – όμως το μυαλό σας μπορεί. Ας υποθέσουμε ότι πηγαίνετε στο γραφείο σας και το πρώτο πράγμα που παρατηρείτε είναι ότι μια σημαντική αναφορά που χρειαζόσασταν δεν έχει γραφτεί. Η μισοτελειωμένη αναφορά σάς βάζει σε αντιπαραγωγική κατάσταση. Θυμώνετε. Νιώθετε αγανάκτηση. Είστε έτοιμοι να βγείτε έξω και να βάλετε τις φωνές στη γραμματέα σας. Όμως, οι φωνές δεν θα φέρουν το επιθυμητό αποτέλεσμα. Απεναντίας θα επιδεινώσουν μια ήδη κακή κατάσταση. Το μυστικό είναι να αλλάξετε την κατάστασή σας, να πάτε πίσω και να βάλετε τον εαυτό σας σε μια κατάσταση που θα σας επιτρέψει να κάνετε αυτά που πρέπει. Αυτό μπορείτε να το επιτύχετε αναδιατάσσοντας τις εσωτερικές σας αναπαραστάσεις.\nΣε όλο το βιβλίο λέω ότι πρέπει να είστε βασιλιάδες, να εξουσιάζετε και να διαχειρίζεστε εσείς το μυαλό σας. Τώρα βλέπετε τον τρόπο με τον οποίο μπορείτε να το επιτύχετε. Από τις λιγοστές ασκήσεις που έχετε κάνει μέχρι τώρα, θα διαπιστώσατε πως έχετε την ικανότητα να ελέγξετε απόλυτα τη νευροφυσιολογική σας κατάσταση. Φανταστείτε πώς θα ήταν η ζωή σας, αν όλες τις καλές εμπειρίες που θυμόσασταν τις βλέπατε φωτεινές, κοντινές και γεμάτες χρώμα· τις ακούγατε χαρούμενες, ρυθμικές και μελωδικές· τις αισθανόσασταν απαλές και ζεστές, και σας προκαλούσαν θαλπωρή. Και αν αποθηκεύατε όλες τις αρνητικές σας εμπειρίες σε θολές, μικρές, ακίνητες εικόνες με σιγανές φωνές και σχεδόν άυλες μορφές, που δεν σας έκαναν να αισθάνεστε τίποτα γιατί ήταν πολύ μακριά σας; Αυτό είναι κάτι που οι επιτυχημένοι άνθρωποι κάνουν ασυνείδητα. Γνωρίζουν πώς να αυξάνουν την ένταση των πραγμάτων που τους βοηθούν και να μειώνουν τον ήχο εκείνων που τους παρεμποδίζουν. Σε αυτό το κεφάλαιο μάθατε πώς να τους μοντελοποιείτε.\nΔεν προτείνω να αγνοείτε τα προβλήματά σας. Μερικά πράγματα πρέπει να τα αντιμετωπίζετε. Όλοι ξέρουμε κάποιον που μέσα στη μέρα μπορεί να του πήγαν καλά ενενήντα εννιά πράγματα και να γυρίσει σπίτι με κατάθλιψη. Γιατί; Επειδή ένα πράγμα τού πήγε στραβά. Μπορεί να μετέτρεψε το ένα πράγμα που του πήγε στραβά σε μια μεγάλη, φωτεινή, θορυβώδη εικόνα και όλα τα υπόλοιπα σε μικρές, σκοτεινές, βουβές και επουσιώδεις εικόνες.\nΑπόσπασμα από το νέο βιβλίο best seller του Anthony Robbins “Απεριόριστη Δύναμη”, των εκδόσεων Διόπτρα, 2016.\nΗμερολόγιο 2021 | Καλύτερα Γίνεται\nΒιβλίο | Ο κανόνας 10Χ


Εικόνες ντροπής στον αγώνα των νέων στην Καβάλα - BluearenaBluearena\nΕικόνες ντροπής στον αγώνα των νέων στην Καβάλα\nΑπαράδεκτα γεγονότα συνέβησαν στο παιχνίδι των ομάδων νέων Καβάλας – Ηρακλή στο γήπεδο Χαλκερού, με τους γονείς των γηπεδούχων να διακόπτουν το παιχνίδι για δέκα …\n22/01/2011 15:26 Επιμέλεια: BlueArena Ακαδημία\nΑπαράδεκτα γεγονότα συνέβησαν στο παιχνίδι των ομάδων νέων Καβάλας – Ηρακλή στο γήπεδο Χαλκερού, με τους γονείς των γηπεδούχων να διακόπτουν το παιχνίδι για δέκα λεπτά με ρίψη αντικειμένων. Καβάλα και Ηρακλής αναδείχθηκαν ισόπαλοι 2-2 για την 18η αγωνιστική Σούπερλιγκ Κ20.\nΟ αγωνιστικός χώρος υπήρξε κακός από το πρώτο μόλις λεπτό. Παρ’ όλα αυτά ούτε ο βροχερός καιρός, όπως και ο κακός αγωνιστικός χώρος δεν εμπόδισε τους ποδοσφαιριστές των δύο ομάδων, να αναδείξουν το ταλέντο τους μέσα στο γήπεδο. Η ομάδα της Θεσσαλονίκης ήταν αυτή που πηρέ προβάδισμα, με τον Ευσταθίου στο 12ο λεπτό της αναμέτρησης. Έντεκα λεπτά αργότερα όμως ο Μαυροβασίλης ισοφάρισε για τους γηπεδούχους (21′). Έπειτα από ανατροπή που έκανε ο Κουτσιώλης στο 35′, η Καβάλα βρέθηκε μια ανάσα από την ανατροπή, σπαταλώντας όμως την ευκαιρία, αφού το πέναλτυ χάθηκε. Έτσι το 1-1 έμεινε μέχρι και το τέλος του ημιχρόνου.\nΣτο δεύτερο ημίχρονο ο «Γηραιός» έχασε πολύ μεγάλες ευκαιρίες για να πάρει εκ νέου το προβάδισμα. Τέσσερα στον αριθμό τετ-α-τετ ενώ πραγματοποιήθηκαν και αρκετά σουτ έξω από την περιοχή. Και ενώ όλα κυλούσαν ομαλά, μερίδα φίλων της γηπεδούχου ομάδας κατευθύνθηκε προς το μέρος που ήταν οι πάγκοι των δύο ομάδων. Με αφορμή το σφύριγμα του διαιτητή για κάρτα σε παίχτη της ομάδας, άρχισαν να πετάνε μπουκάλια μέσα στον αγωνιστικό χώρο και στον πάγκο του Ηρακλή. Το αποτέλεσμα της απαράδεκτης συμπεριφοράς, ήταν να διακοπεί ο αγώνας για δέκα λεπτά. Στην συνέχεια τα πράγματα ηρέμησαν και ο αγώνας εξελίχθηκε κανονικά.\nΜε τον Μαυροβασίλη η Καβάλα κατάφερε να γυρίσει το παιχνίδι στο 81′, έπειτα από αμφισβητούμενη φάση για το φάουλ που είχε προηγηθεί. Η χαρά των γηπεδούχων κράτησε όμως για λίγο. Ο εξαιρετικός σήμερα Τσίτας, σκόραρε στο 91′ δίνοντας τον βαθμό της ισοπαλίας στους κυανόλευκους. Να σημειωθεί πως στις κερκίδες του Δημοτικού Σταδίου Χαλκερού βρέθηκε και ο μεγαλομέτοχος της Παε Καβάλας Μάκης Ψωμιάδης με τον γιό του, όπου παρακολούθησαν το πρώτο ημίχρονο.\nΚαβάλα: Αποστολίδης, Καζαντζίδης, Ελευθεριάδης, Γκέκα, Ζαγκλιβέρης ( Γιάκγος 90′), Καμπατζής (Βαφέας 90′), Παπαδόπουλος (Μαυρούδας 87′), Γαβρηιλίδης, Μαυροβασίλης, Μπρατσιάνη, Βισεντίνι\nΦοφόνκα: “Χρόνια Πολλά στον καλύτερο κόσμο και στην πιο αδικημένη ομάδα”\nΠουρτουλίδης: “Υπερηφάνεια, για όσα πρεσβεύει ο ΗΡΑΚΛΗΣ!”\nΚελεσίδου: “Περήφανη, που αγωνίστηκα στον Ηρακλή”\nΡαπτοπούλου: “Περήφανη και ευγνώμων, που είμαι στον ΗΡΑΚΛΗ”\nΠοδοσφαιρικό Τμήμα: “Χίλια Χρόνια ΗΡΑΚΛΗΣ, ως τα πέρατα της γής!”\nΛόι Μπολ: “Σας αγαπώ!”\nΜπαρμπούδης: “Για πάντα ΗΡΑΚΛΗΣ!”\nΜπουκουβάλας: “Χρόνια Πολλά στον τεράστιο Σύλλογο!”\nΒεργίνης: “Χρόνια Πολλά στον Σύλλογο των Σαλονικιών”\nΤσουμής: “Χρόνια Πολλά στον Ηρακλή μας!”


Τα παράξενα του Ουρανού - science - Το Βήμα Online\nΦαφούτη Λαλίνα EMAIL\nΟ «ξαπλωμένος γίγαντας» του ηλιακού μας συστήματος αποκαλύπτει τις ιδιαιτερότητές του. Τόσο το καλύτερο, γιατί φαίνεται ότι «εκεί έξω» υπάρχουν πολλοί εξωπλανήτες που του μοιάζουν\nΕνας «πλαγιασμένος» πλανήτης απεικονίζεται καλύτερα με μια «όρθια» εικόνα. Καλλιτεχνική απεικόνιση του Ουρανού και των δαχτυλιδιών του.Πηγή NASA/Rich Guidace\nΕίναι ένας πλανήτης που βρίσκεται στη γειτονιά μας - αν και λίγο μακριά, προς τα «εξωτερικά προάστιά» της -, όμως γνωρίζουμε πολύ λίγα για αυτόν. Τα όσα έχουμε μάθει ωστόσο μέχρι τώρα αρκούν για να καταλάβουμε ότι είναι ιδιαίτερος. Ο Ουρανός είναι ο «ξαπλωμένος» πλανήτης του ηλιακού μας συστήματος, ο μόνος που αντί να περιστρέφεται σχεδόν όρθιος, όπως η Γη, «κυλάει» πλαγιασμένος σαν μπάλα, καθώς περιφέρεται γύρω από τον Ηλιο. Επιπλέον, έχει μια παράξενη γεωμετρία στο μαγνητικό πεδίο του η οποία το αναγκάζει να κάνει «τούμπες». Σαν να μην έφθαναν όλα αυτά, τώρα ανακαλύφθηκε ότι η μαγνητόσφαιρά του ανοιγοκλείνει καθημερινά σαν να γυρίζει κάποιος έναν διακόπτη, αφήνοντας τον ηλιακό άνεμο να μπαίνει και να «ανάβει» ένα εντυπωσιακό σέλας. Το πιο ενδιαφέρον ωστόσο είναι ότι, όσο και αν για εμάς είναι πραγματικά μοναδικός, οι τελευταίες παρατηρήσεις δείχνουν ότι ο Ουρανός αποτελεί ένα «μοντέλο» πολύ διαδεδομένο στον γαλαξία μας. Αυτό σημαίνει ότι μαθαίνοντας τα μυστικά του θα μπορέσουμε να εξερευνήσουμε καλύτερα τους πλανήτες που ανακαλύπτουμε σε άλλα αστρικά συστήματα. Περισσότερα στις σελίδες που ακολουθούν.\nΟ Ουρανός δεν είναι από τους πιο διάσημους πλανήτες του ηλιακού μας συστήματος. Αντιθέτως, ίσως να είναι ο τελευταίος που θα σας έρθει στο μυαλό αν κάποιος σας ζητήσει να τους απαριθμήσετε. Παρ' όλα αυτά είναι πραγματικά ξεχωριστός. Μαζί με τον Ποσειδώνα αποτελούν τους δύο παγωμένους γίγαντες στο σύστημά μας - είναι οι δυο πιο μακρινοί από τον Ηλιο, με τον Ουρανό προτελευταίο καθώς βγαίνουμε προς το Διάστημα. Αυτό από μόνο του είναι κάτι ιδιαίτερο, όμως ο Ουρανός έχει μία παραπάνω ιδιαιτερότητα. Είναι ο μοναδικός πλανήτης στο Ηλιακό Σύστημα που είναι «πλαγιασμένος»: ο άξονας περιστροφής του είναι σχεδόν οριζόντιος, έχει κλίση 97,7 μοίρες και είναι σχεδόν παράλληλος με το επίπεδο της τροχιάς του. Ετσι φαίνεται να «κυλάει» σαν μια μπάλα καθώς περιφέρεται γύρω από το άστρο μας, με τον βόρειο και τον νότιο πόλο του να βρίσκονται εκεί όπου στους άλλους πλανήτες βρίσκεται ο ισημερινός.\nΕπιπλέον η μαγνητόσφαιρα του Ουρανού, η περιοχή δηλαδή της επιρροής του μαγνητικού πεδίου του, η οποία τον προστατεύει από τον ηλιακό άνεμο, τα φορτισμένα σωματίδια που εκπέμπει ο Ηλιος, είναι και αυτή παράξενη, μοναδική σε σχέση με όσες γνωρίζουμε. Τώρα η ήδη παράξενη μαγνητόσφαιρα αποδεικνύεται ακόμη πιο αλλόκοτη από ό,τι πίστευαν οι επιστήμονες. Οπως έδειξε μια νέα μελέτη, καθημερινά «ανοιγοκλείνει», σαν κάποιος να γυρίζει έναν διακόπτη, αφήνοντας τον ηλιακό άνεμο να περάσει άπλετος μέσα στην ατμόσφαιρα του πλανήτη. Η νέα ανακάλυψη έγινε δεκτή με ιδιαίτερο ενδιαφέρον, και αυτό όχι μόνο επειδή έρχεται να προσθέσει ένα ακόμη ιδιαίτερο χαρακτηριστικό σε αυτόν τον τόσο ξεχωριστό πλανήτη του ηλιακού μας συστήματος. Οι ερευνητές θεωρούν ότι οι νέες γνώσεις που αποκομίζουμε για τον παγωμένο γίγαντα αερίων της γειτονιάς μας μπορούν να βοηθήσουν και να κατευθύνουν καλύτερα την εξερεύνησή μας σε άλλα αστρικά συστήματα, στα οποία οι «αέρινοι» πλανήτες στο μέγεθος του Ουρανού φαίνονται να αφθονούν.\nΤο στιγμιότυπο του Voyager 2\nΤο πόσο ασυνήθιστη είναι η μαγνητόσφαιρα του Ουρανού έγινε γνωστό τη δεκαετία το 1986, όταν το Voyager 2 πέρασε δίπλα από τον πλανήτη και έκανε τις πρώτες κοντινές παρατηρήσεις και μετρήσεις του. Μέχρι τότε οι επιστήμονες θεωρούσαν ότι το μαγνητικό πεδίο του παγωμένου γίγαντα αερίων ήταν ευθυγραμμισμένο με τον ηλιακό άνεμο και άρα δεν άφηνε τα φορτισμένα σωμάτια που εκπέμπει το μητρικό άστρο μας να περάσουν στην ατμόσφαιρά του. Τα δεδομένα που έστειλε ο διαστημικός εξερευνητής αποκάλυψαν ωστόσο μια εικόνα εντελώς διαφορετική. «Με το πέρασμα του Voyager στη δεκαετία του 1980 μάθαμε ότι το μαγνητικό πεδίο του Ουρανού είναι εξαιρετικά κεκλιμένο σε σχέση με τον άξονα περιστροφής του» λέει στο «Βήμα» η Κάρολ Πάτι, αναπληρώτρια καθηγήτρια στο Ινστιτούτο Τεχνολογίας της Τζόρτζια (Georgia Tech) στην Ατλάντα των ΗΠΑ και μία εκ των δύο συγγραφέων της νέας μελέτης που δημοσιεύθηκε στην επιθεώρηση «Journal of Geophysical Research». «Και όχι μόνο είναι εξαιρετικά κεκλιμένο, περίπου 60 μοίρες σε σχέση με τον άξονα περιστροφής, αλλά επιπλέον είναι έκκεντρο, το κέντρο του μαγνητικού πεδίου απέχει από το κέντρο του πλανήτη. Αυτό σημαίνει ότι το μαγνητικό δίπολο είναι εξαιρετικά ασύμμετρο, η μία πλευρά του είναι ισχυρότερη επειδή το κέντρο του δεν συνδέεται με το κέντρο του πλανήτη». Αυτό το εξαιρετικά δυναμικό μαγνητοσφαιρικό περιβάλλον του Ουρανού που αποκάλυψε το Voyager 2 προβλημάτιζε τους επιστήμονες. Ωστόσο, καθώς το διαστημόπλοιο απλώς πέρασε δίπλα από τον πλανήτη χωρίς να τεθεί σε τροχιά γύρω του ώστε να κάνει περισσότερες παρατηρήσεις, οι ερευνητές είχαν στη διάθεσή τους λίγα στοιχεία - «ένα απλό στιγμιότυπο», όπως μας λέει η κυρία Πάτι. Χρησιμοποιώντας τα δεδομένα του Voyager 2 η καθηγήτρια και ο φοιτητής της, Σιν Κάο, ανέπτυξαν ένα μοντέλο προκειμένου να διερευνήσουν πώς ακριβώς λειτουργεί αυτή η τόσο «μπερδεμένη» γεωμετρικά μαγνητόσφαιρα του παγωμένου γίγαντα. Η υποψία τους ήταν ότι τα πράγματα στον Ουρανό θα πρέπει, και από τη «μαγνητική» άποψη, να είναι διαφορετικά από ό,τι στη Γη. Και η υποψία αυτή επιβεβαιώθηκε.\nΣτη Γη οι δύο πόλοι του μαγνητικού πεδίου βρίσκονται πολύ κοντά - σχεδόν συμπίπτουν - με τους γεωγραφικούς πόλους. Ετσι η μαγνητόσφαιρα κινείται ουσιαστικά μαζί με τον πλανήτη, καθώς αυτός περιφέρεται γύρω από τον Ηλιο και περιστρέφεται γύρω από τον άξονά του. «Το μαγνητικό πεδίο της Γης σε σχέση με τον Ηλιο και την κατεύθυνση του Ηλιου φαίνεται μάλλον στατικό, περιστρέφεται αλλά ο ίδιος προσανατολισμός του μαγνητικού πεδίου βλέπει τον Ηλιο και τον ηλιακό άνεμο καθ' όλη τη διάρκεια της περιστροφής» εξηγεί η κυρία Πάτι. Οπως μας λέει, αν φανταστούμε τη μαγνητόσφαιρα της Γης σαν μια μπάλα με κόκκινο το επάνω μέρος της και μπλε το κάτω, όπως περιφέρεται γύρω από τον Ηλιο και περιστρέφεται γύρω από τον άξονά της, το κόκκινο μέρος μένει πάντοτε επάνω και το μπλε κάτω, ακολουθώντας αρμονικά την κίνηση της Γης.\nΣτον Ουρανό όμως η «μπάλα» της μαγνητόσφαιρας αναποδογυρίζει συνεχώς, το κόκκινο πότε είναι πάνω και πότε κάτω. «Είναι σαν να βλέπετε ένα παιδικό καροτσάκι να κουτρουβαλιάζεται ακυβέρνητο σε μια πλαγιά κάνοντας τούμπες» περιγράφει η ερευνήτρια. «Καθώς ο άξονάς του έχει κλίση 60 μοιρών και είναι έκκεντρο, το μαγνητικό πεδίο αλλάζει προσανατολισμό σε σχέση με την κατεύθυνση του Ηλιου καθημερινά καθώς περιστρέφεται» λέει. «Επειδή λοιπόν ο προσανατολισμός του μαγνητικού πεδίου που "βλέπει" τον ηλιακό άνεμο αλλάζει διαρκώς, σε κάποιες φάσεις τα δύο αυτά πεδία είναι ευθυγραμμισμένα και σε άλλες οι δυναμικές γραμμές τους είναι αντίθετες και συγκρούονται. Στην περίπτωση αυτή έχουμε το φαινόμενο της μαγνητικής επανασύνδεσης, κατά την οποία ο ηλιακός άνεμος μπορεί να αποκτήσει πρόσβαση στη μαγνητόσφαιρα του Ουρανού. Αυτή η διαδικασία προκαλεί έντονο σέλας ή απλώς οδηγεί στην είσοδο ενέργειας από τον ηλιακό άνεμο στα όρια του Ουρανού με το Διάστημα και στα ανώτερα στρώματα της ατμόσφαιράς του».\nΟι επιστήμονες περιγράφουν αυτή τη διαδικασία σαν ένα είδος διακόπτη που ανά τακτά χρονικά διαστήματα «ανοίγει» τη μαγνητόσφαιρα αφήνοντας να περάσουν τα φορτισμένα σωματίδια του ηλιακού ανέμου και μετά την ξανακλείνει, με αποτέλεσμα να λειτουργεί και πάλι σαν προστατευτική ασπίδα. Το φαινόμενο της μαγνητικής επανασύνδεσης παρατηρείται και στη Γη, κοντά στους πόλους - στην περίπτωση αυτή έχουμε συνήθως στον πλανήτη μας ενίσχυση στο σέλας. Στη Γη όμως, όπως επισημαίνει η κυρία Πάτι, «υπεύθυνος» γι' αυτό είναι ο ηλιακός άνεμος, ο οποίος ορισμένες φορές αλλάζει προσανατολισμό ή είναι πιο ισχυρός και έρχεται να συγκρουστεί με το μαγνητικό πεδίο του πλανήτη. Αντιθέτως, στον Ουρανό ο «ένοχος» είναι η ίδια η μαγνητόσφαιρα με την κίνησή της και την αλλαγή του προσανατολισμού της. «Εκεί έχουμε περιοδική επανασύνδεση κάθε φορά που το πεδίο βρίσκεται αντιπαράλληλο με τον ηλιακό άνεμο». Αυτό συμβαίνει καθημερινά, και η ημέρα στον Ουρανό διαρκεί περίπου 17 ώρες και 14 λεπτά.\n«Οδηγός» για εξωπλανήτες\nΠέρα από το γεγονός ότι το σέλας θα πρέπει να δημιουργεί καθημερινά εντυπωσιακές εικόνες στον ουρανό του Ουρανού ή το ότι τα πράγματα θα πρέπει να είναι εξαιρετικά τεταμένα μαγνητικά στα ανώτερα στρώματα της ατμόσφαιράς του, το μοντέλο των επιστημόνων δεν μπορεί να μας πει πολλά πράγματα γι' αυτόν καθαυτόν τον πλανήτη και την εξέλιξή του. «Δεν ξέρουμε ακόμη τι σημαίνει αυτό για την εξέλιξη του Ουρανού στον χρόνο» λέει η κυρία Πάτι. «Η ανακάλυψή μας ωστόσο, εκτός του ότι προσφέρει μια νέα εικόνα, μπορεί να έχει ενδιαφέρον όταν εξετάζουμε πλανήτες σε άλλα αστρικά συστήματα. Στατιστικά, όπως έχει δείξει μια μελέτη για τους εξωπλανήτες, πολλοί από αυτούς έχουν μέγεθος παρόμοιο με του Ουρανού και του Ποσειδώνα» λέει η κυρία Πάτι. Το ίδιο ακριβώς επισημαίνει και ο συνεργάτης της, Σιν Κάο, ο έτερος συγγραφέας της μελέτης. «Και οι δύο παγωμένοι γίγαντες του ηλιακού μας συστήματος έχουν διαφορετικές μαγνητόσφαιρες σε σχέση με τους "γήινους" πλανήτες» μας λέει. «Μπορεί τέτοιου είδους μαγνητόσφαιρες να είναι συνηθισμένες στον Γαλαξία, οι γνώσεις μας όμως γι' αυτές είναι περιορισμένες». Ο ερευνητής πιστεύει ότι η μελέτη της μαγνητόσφαιρας του Ουρανού μπορεί να συμβάλει στην καλύτερη κατανόηση των εξωπλανητών που ανακαλύπτουμε. «Σύμφωνα με τη μελέτη μας ο Ουρανός φαίνεται να αλληλεπιδρά με τον ηλιακό άνεμο πολύ πιο ενεργά από ό,τι η Γη. Η μαγνητόσφαιρά του ανοίγει και κλείνει σε καθημερινή βάση εξαιτίας των μοναδικών γεωμετριών της περιστροφής και του μαγνητικού πεδίου του, ακόμη και όταν ο ηλιακός άνεμος παραμένει αμετάβλητος. Αυτό το σύνθετο φαινόμενο ίσως θα πρέπει να μας κάνει να σκεφτούμε περισσότερο την επιρροή που μπορεί να έχει μια τέτοια μαγνητόσφαιρα στο κατά πόσον ένας εξωπλανήτης είναι κατοικήσιμος ή όχι».\nΤο μοντέλο που ανέπτυξαν οι επιστήμονες αποτελεί, όπως μας λέει η κυρία Πάτι, μόνο μια «πρώτη ματιά» στη δυναμική της μαγνητόσφαιρας του Ουρανού. «Είναι μια πολύ θεωρητική προσέγγιση, χρησιμοποιήσαμε προσομοιώσεις βασισμένες στη Φυσική για να κατανοήσουμε τη δυναμική του συστήματος. Τώρα ασχολούμαστε με το να περιγράψουμε αναλυτικά πώς το σύστημα εξελίσσεται στον χρόνο. Και ελπίζουμε ότι αυτό ίσως θα είναι χρήσιμο για να κατανοήσουμε καλύτερα τον Ουρανό. Μπορεί επίσης να αποβεί χρήσιμο αν στο μέλλον υπάρξει κάποια αποστολή εκεί» λέει η κυρία Πάτι. «Ξέρετε, πρόσφατα δημοσιεύθηκε η μελέτη της Ομάδας Προσδιορισμού της Επιστήμης του Ουρανού σχετικά με το τι απαιτείται για μια αποστολή στον Ουρανό. Το να έχουμε μοντέλα που περιγράφουν πώς το σύστημα εξελίσσεται στον χρόνο αποτελεί κρίσιμο βήμα για τον σχεδιασμό μιας αποστολής».\nΑτελείωτες και αλλόκοτες εποχές\nΟ Ουρανός χρειάζεται 84 γήινα χρόνια για να ολοκληρώσει μια περιφορά γύρω από τον Ηλιο. Η τόσο μεγάλη διάρκεια του έτους του σε συνδυασμό με την κλίση του άξονα περιστροφής του κάνουν τις εποχές στον παγωμένο γίγαντα αλλόκοτες και... ατελείωτες. Κάθε εποχή διαρκεί 21 γήινα έτη ενώ κατά το θερινό ή το χειμερινό ηλιοστάσιο ο βόρειος και ο νότιος πόλος του πλανήτη αντίστοιχα έχουν διαρκώς ημέρα ή νύχτα. Τον Δεκέμβριο του 2007 το νότιο ημισφαίριο του Ουρανού μπήκε στο φθινόπωρο. Για τα 40 χρόνια που ακολουθούν ο βόρειος πόλος του πλανήτη θα έχει ημέρα ενώ ο νότιος πόλος θα είναι βυθισμένος στο σκοτάδι.\n«Κατά τη διάρκεια της περιφοράς του γύρω από τον Ηλιο οι εποχές του είναι τόσο δραματικές» μας λέει η Κάρολ Πάτι. «Ξέρετε, κατά τη διάρκεια των εποχών των ηλιοστασίων, το καλοκαίρι και τον χειμώνα, ο άξονας περιστροφής του Ουρανού ουσιαστικά δείχνει προς τον Ηλιο και έτσι το ένα ημισφαίριο έχει ήλιο συνεχώς ενώ το άλλο δεν έχει ήλιο. Στις εποχές των ισημεριών, το φθινόπωρο και την άνοιξη, ο άξονας περιστροφής γίνεται σχεδόν κάθετος σε σχέση με την προηγούμενη θέση του καθώς ο Ουρανός περιφέρεται γύρω από τον Ηλιο, οπότε έχουμε ήλιο στον ισημερινό, αλλά ο πλανήτης εξακολουθεί να περιστρέφεται πλαγιασμένος». Οπως επισημαίνει η καθηγήτρια, οι γνώσεις μας για το τόσο ιδιαίτερο και δυναμικό σύστημα του Ουρανού έχουν εμπλουτιστεί τα τελευταία χρόνια. «Εχουμε πλέον παρατηρήσεις που δείχνουν ότι ο Ουρανός έχει επίσης ενδιαφέροντα ατμοσφαιρικά συστήματα και όμορφα νέφη, καθώς και ωραίους, διακριτικούς δακτυλίους. Επιπλέον έχει πάρα πολλούς δορυφόρους. Είναι ένας πλανήτης πραγματικά πολύ διαφορετικός, ενδιαφέρων και συναρπαστικός».\nΓιατί πίστευαν ότι είναι άστρο;\nΟ Ουρανός είναι ο πρώτος πλανήτης που ανακαλύφθηκε με τηλεσκόπιο, το 1871, από τον βρετανό αστρονόμο Ουίλιαμ Χέρσελ. Αν και υπό καλές συνθήκες είναι ορατός με γυμνό μάτι, μέχρι τότε πίστευαν ότι είναι άστρο επειδή είναι σχετικά θαμπός και κινείται πολύ αργά. Σε μια καθαρή νύχτα μπορείτε να τον δείτε και με ένα καλό ερασιτεχνικό τηλεσκόπιο.\nΟ μοναδικός με ελληνικό όνομα\nΟ Χέρσελ αρχικά θέλησε να τον ονομάσει Γεωργιανό Πλανήτη προς τιμήν του τότε βασιλιά της Αγγλίας Γεωργίου Γ΄, αλλά η ιδέα ναυάγησε. Διάφορα άλλα ονόματα προτάθηκαν, από Υπερκρόνιος και Minerva (το λατινικό για την Αθηνά) μέχρι Χέρσελ. Τελικά επικράτησε το Ουρανός, από τον θεό της ελληνικής μυθολογίας. Είναι μάλιστα ο μοναδικός πλανήτης που η διεθνής ονομασία του - Uranus - έχει ελληνική και όχι λατινική ρίζα.\nΓαλάζιο, όπως μεθάνιο\nΤο γαλαζοπράσινο χρώμα του Ουρανού οφείλεται στο μεθάνιο που υπάρχει στην ατμόσφαιρά του, η οποία αποτελείται κυρίως από υδρογόνο και ήλιο. Αποκαλείται παγωμένος γίγαντας αερίων επειδή το 80% και πλέον της μάζας του αποτελείται από ένα ρευστό μείγμα πάγων νερού, μεθανίου και αμμωνίας.\nΤο «πλάγιασμα» του άξονα περιστροφής του Ουρανού, ο οποίος έχει κλίση 97,7 μοιρών με αποτέλεσμα ο πλανήτης να «κυλάει» σαν μπάλα καθώς περιφέρεται γύρω από τον Ηλιο, αποτελεί ένα άλυτο μυστήριο για τους επιστήμονες. Η επικρατέστερη θεωρία υποστηρίζει ότι κάποιος πρωτοπλανήτης έπεσε κάποτε επάνω στον Ουρανό αναποδογυρίζοντάς τον.\nΟ Ουρανός έχει τουλάχιστον 27 δορυφόρους. Σε αντίθεση με τα φεγγάρια των άλλων πλανητών, που έχουν ονόματα από την ελληνική μυθολογία, οι δορυφόροι του Ουρανού έχουν ονομαστεί\nαπό ήρωες έργων του Ουίλιαμ Σαίξπηρ και του Αλεξάντερ Πόουπ: Μιράντα, Ομπερον, Οφηλία, Πουκ, Ιουλιέτα, Δυσδαιμόνα, Αριελ, Ούμπιρελ, Μπελίντα είναι μερικοί από αυτούς.\nΟυρανός, μαγνητόσφαιρα, ηλιακό σύστημα, Voyager 2 ΔΙΑΒΑΣΤΕ ΕΠΙΣΗΣ


"ὅτι πρᾷός εἰμι καὶ ταπεινὸς τῇ καρδίᾳ"\n28 Δεῦτε πρός με πάντες οἱ κοπιῶντες καὶ πεφορτισμένοι, κἀγὼ ἀναπαύσω ὑμᾶς. 29 ἄρατε τὸν ζυγόν μου ἐφ’ ὑμᾶς καὶ μάθετε ἀπ’ ἐμοῦ, ὅτι πρᾷός εἰμι καὶ ταπεινὸς τῇ καρδίᾳ, καὶ εὑρήσετε ἀνάπαυσιν ταῖς ψυχαῖς ὑμῶν· 30 ὁ γὰρ ζυγός μου χρηστὸς καὶ τὸ φορτίον μου ἐλαφρόν ἐστιν. *** 28 Ελάτε σ' εμένα όλοι όσοι κοπιάζετε και είστε φορτωμένοι, κι εγώ θα σας αναπαύσω. 29 Σηκώστε πάνω σας τον ζυγό μου πάνω σας και διδαχτείτε από εμένα/από το δικό μου παράδειγμα, γιατί είμαι πράος και ταπεινός στην καρδιά, και θα βρείτε ανάπαυση στις ψυχές σας. 30 Γιατί ο ζυγός μου είναι απαλός και το φορτίο μου ελαφρό».\nΤόσο γνωστό και χιλιοειπωμένο το συγκεκριμένο απόσπασμα από τον Ματθαίο για τον ζυγό του Χριστού που ξεκουράζει, ώστε όταν ο Κ. το ανέφερε, δεν μπορώ να πω ότι ενθουσιάστηκα.\n"Αχά, αυτό το εδάφιο πάλι." σκεφτόμουν "Τι είναι πια, αυτή η ξεκούραση; Πατάς ένα μαγικό κουμπί και αφήνεις τον βαρύ ζυγό και παίρνεις τον ζυγό του Χριστού; Τι είναι ο ζυγός; Δε φτάνει …\nαφανής ήρωας #1\nΌταν ο Ιησούς άκουσε τα νέα για τον θάνατο του ξαδέρφου του, Ιωάννη, αποσύρθηκε σε έναν έρημο τόπο. Πλήθος κόσμου, όμως, πληροφορήθηκε την άφιξη του και πήγαν να τον συναντήσουν. Ο Ιησούς τους σπλαχνίστηκε και θεράπευσε τους ασθενείς. Οι ώρες περνούσαν και οι άνθρωποι δεν έφευγαν παρόλο που η ώρα του φαγητού είχε περάσει προ πολλού. Φαγητό δεν υπήρχε παρά μόνο 5 ψωμάκια και 2 ψαράκια που πρόσφερε ένα παιδί. Κι όμως, αυτά ήταν υπεραρκετά...\nΏρες ώρες σκέφτομαι, αν έδινα εγώ το μικρό μου τάλαντο, τα λίγα μου ψωμάκια και ψαράκια και ο Θεός να ευλογούσε, δε θα ήθελα κι εγώ λίγη δόξα από το θαύμα; Δε θα καυχιόμουν στους φίλους μου πώς ήμουν κι εγώ αυτόπτης μάρτυρας, πώς είχα ψαρέψει αυτά τα ψάρια, πώς είχα ζυμώσει τα ψωμάκια, πώς αποφάσισα να δώσω ότι είχα χωρίς να αισθάνομαι πείνα από την μεγάλη μου πίστη.. και διάφορα άλλα μεγαλόστομα...\nΑλλά αυτός ο νεαρός με σοκάρει με την ταπείνωσή του. Πόσο μικρός και πόσο αφανής έμεινε. Από την προσφορά του έγινε ένα από τα μεγαλύτερα θαύματα ever …\nΚύριε· τόσο είσαι κοντά μου.\nΌταν ανοίγω το παράθυρό όποια\nΈχω τα μάτια μου κι έχεις κι εσύ\nΝικηφόρος Βρεττάκος, Ηλιακός λύχνος, 1984\nΣαν Να Μην Έπρεπε…\n29-3-2016, η Τρίτη της επιστροφής\nΈκλαιγαν γελούσαν κι έκλαιγαν έπαιζαν, έτρεχαν, ξενυχτούσαν με τους φίλους τους κι οι μαμάδες να φωνάζουν: «ήρθε η ώρα για ύπνο» -κι όλα αυτά πίσω απ’ τα κάγκελα– πόσοι κόσμοι υπάρχουν Κύριε? πόσοι? και πώς πηδώ απ’ τον έναν στον άλλον με τόση και τέτοια ευκολία;\nΉσουν τα δάκρυά Του ήσουν το γέλιο Του –άγγιξες λίγο την καρδιά Του– ήσουν μαζί Του. είπες, είναι τόπος ιερός – προσκύνημα– το σημείο που απορροφά όλου του κόσμου τον πόνο όλη τη θλίψη που εγώ δεν ζω. στην αυλή μας, είπες –στην αυλή μου– η θάλασσα ματωμένη τα χέρια μας λερωμένα με αίμα –τα χέρια μου–\nκι εσύ? πώς συνεχίζεις να ζεις? πώς κοιμάσαι και ξυπνάς κι ανασαίνεις? πώς συνεχίζεις? σαν την ομορφιά που συνεχίζει τα πιο όμορφα ηλιοβασιλέματα η πιο όμορφη αυγή το πιο ωραίο κελάηδισμα κι ο ήλιος να βγαίνει ξανά – και ξανά – και ξανά – και ξανά κι η θάλασσα να συνεχίζει να ’ναι όμορφη Γιατί?\nσαν αυτός ο πόνος να ’ναι τόσο παράταιρος τόσο αταίριαστος – τόσο άκυρος …σαν να μην έπρεπε να υπά…\nΠοιο ήταν το πρόβλημα του μεγάλου αδερφού του ασώτου; δεν μπορούσε να γιορτάσει με τη χαρά των γύρω του. Και πώς να γιορτάσει αφού μια φορά όπως λέει κι ο ίδιος δεν είχε γιορτασει ούτε καν για τον εαυτό του;; Τελικά μερικές φορές στη ζωή είναι καλό βγούμε από τη μιζέρια τριγύρω μας και να γιορτάσουμε. Μικρές καθημερινές γιορτές. Να προετοιμάσεις και να φας το φαγητό της ημέρας με γιορτινή διάθεση και μ' ευγνωμοσύνη. Να φορέσεις τα καλά σου και να πας μια βόλτα. Να καλέσεις τους ανθρώπους που θέλεις στη ζωή σου κι απλά να μιλήσετε.Κάθε νέα μέρα μας μια γιορτή...\nΣαν το ελάφι το διψασμένο που ζητά να πιει νερό, η ψυχή μου ποθεί Εσένα Κυριε, Σε αγαπώ. Μόνο Εσύ είσαι η ζωή.\nΜόνο Εσυ η ανάπαυση. Η ψυχή μου ποθεί Εσένα Κύριε, Σε αγαπώ...\nΌλη μου η ύπαρξη νιώθει αυτήν την ανάγκη. Να πιει από το δροσερό νερό που πηγάζει από τον ίδιο τον Θεό. Αυτό το νερό που ξεδιψά από ανώφελες έγνοιες. Όλη μου η ψυχή ποθεί να ξεκουραστεί στην δροσιά της παρουσίας του Αγίου Πνεύματος. Γιατί τελικά τι άλλο να επιθυμείς εκτός από τη γλυκιά Του παρουσία στα απλά καθημερινά πράγματα της ζωής;\nΚαι αυτή η παρουσία της αγάπης του Θεού δεν αλλάζει μόνο το πώς βλέπεις τον κόσμο, αλλά σου αλλάζει τον ίδιο σου τον κόσμο. Καθώς βρίσκεσαι στην παρουσία Του, βιώνεις μια νέα πραγματικότητα που είναι δύσκολο να σ' αφήσει ίδιο. Βλέπεις τη λεπτότητα, τη ζεστασιά, την τρυφερότητα, την κατανόηση, την ίδια την αγάπη. Εκεί όχι απλά αντιλαμβάνεσαι, αλλά βιώνεις μια ριζοσπαστική πρόταση για ζωή.\nΌλα αυτά δεν ξέρω αν ακούγονται πρακτικά. Στο μυαλό μου μοιάζουν πολύ πρακτικά. Είμαι…\nΛένε, ζήσε την κάθε σου μέρα σαν να 'ταν η τελευταία σου. Αλλά εγώ ζω την κάθε μέρα σαν να ήταν η πρώτη μου.\nΞανανακαλύπτω τον ήλιο, ξανανακαλύπτω τ'αστέρια, το φεγγάρι, τα σύννεφα, τον ουρανό, τη θάλασσα, τα δέντρα, τα πουλιά, τους ανθρώπους.\nΞαναβλέπω τον ήλιο πώς, μένοντας ακλόνητος στη θέση του πάντα, ξεκινά κάθε πρωί με λαχτάρα να διαγράφει λαμπερά την πορεία του επάνω απ' τη γη μόνο και μόνο για να σβήσει και πάλι στην άλλη άκρη της.\nΞανακοιτάζω τ'αστέρια που κάθε βράδυ φέγγουν μυριάδες στέλνοντας μηνύματα γραμμένα από αιώνες, έχοντας ίσως τερματίσει ήδη τη ζωή τους.\nΞαναβλέπω το φεγγάρι που μ'όλες τις στροφές και τις βόλτες που κάνει γύρω από τη γη, πότε δείχνει το ίδιο πάντα λαμπερό πρόσωπό του και πότε ντροπαλά κρύβοντας το στις σκιές χάνεται.\nΞαναβλέπω τα σύννεφα πώς σχηματίζοντας σχήματα, ταξιδεύουν σε ομάδες, όλα προορισμένα σταγόνες απαράλλακτες να γίνουν ή και νιφάδες ξεχωριστές η καθεμία.\nΞαναβλέπω τον ουρανό και την απεραντοσύνη του, που παρ…\nΈχοντας ζήσει σε πολλές διαφορετικές πόλεις, δε νιώθω κανέναν τόπο δικό μου, παρά μόνο εκείνον της φαντασίας, της ελπίδας και του ουρανού. Σκοπός μου να εξερευνήσω όσα προλάβω και να μιλήσω για όσα θα τολμήσω.\nαρχές μιας Ουράνιας Βασιλείας\nδιαδρομές στο μετρό


Moonlight Tales: Η Μάγισσα του Αέρα (Κεφάλαιο 30) Το δόλωμα - Μέρος 1ο\nΗ Μάγισσα του Αέρα (Κεφάλαιο 30) Το δόλωμα - Μέρος 1ο\nΟρκίζομαι πως αν μπορούσαν να γουρλώσουν περισσότερα τα μάτια του Τάι Χάλιγουελ αυτή τη στιγμή, θα είχαν ανοίξει τόσο όσο χρειάζεται για να πέσουν από το πρόσωπό του.\n«Ήμουν σίγουρος, μωρό μου» σχολιάζει ο Κα Τέρνερ και πολύ επιδεικτικά με τραβά στην αγκαλιά του και με φιλά στο στόμα. Υποθέτω πως αν είμαστε ‘μαζί’ αυτό είναι οκ μεταξύ μας, σωστά; Τότε γιατί νιώθω τόσο μα τόσο άβολα όταν ο Κα με αγγίζει, παρουσία του Τάι;\n«Μπόνι, ξανασκέψου το» μου ζητάει παρακλητικά ο Καθοδηγητής μου, προσπαθώντας σκληρά να αγνοήσει το γεγονός πως το χέρι του Κα έχει θρονιαστεί διεκδικητικά γύρω από τη γυμνή μου μέση. Σήμερα επέλεξα να φορέσω ένα κόκκινο μπλουζάκι στολισμένο με μια στάμπα από το αποτύπωμα γάτας στο μπροστινό μέρος, το οποίο είναι τόσο κοντό που αφήνει σε κοινή θέα και παντελώς ακάλυπτους τους κοιλιακούς και την μέση μου. Από κάτω επέλεξα ένα φαρδύ, χαμηλόμεσο τζιν και ένα ζευγάρι αθλητικά παπούτσια για να είμαι άνετα σχετικά, μιας και δεν έχω κοιμηθεί καθόλου όλο το βράδυ και το πρόγραμμα σήμερα έχει και προπόνηση με την ομάδα.\n«Δεν έχω να σκεφτώ κάτι παραπάνω» του απαντώ έχοντας ήδη πάρει την απόφασή μου. «Πρέπει να δράσουμε. Τώρα. Η Μαρί κερδίζει συνεχώς έδαφος. Δεν έχουμε άλλη επιλογή».\nΗ αλήθεια είναι πως αν ο Τάι δεν είχε χάσει την Πέτρα του Νερού δεν θα τολμούσα ούτε να φανταστώ ότι δέχομαι ένα τόσο παράτολμο σχέδιο και μάλιστα ένα σχέδιο που μου δίνει το ρόλο του δολώματος. Αλλά με τα νέα δεδομένα στον ορίζοντα, πραγματικά δεν έχω άλλη επιλογή. Δεν θα αφήσω αυτή τη σατανική μέγαιρα να σκοτώσει καμία άλλη Μάγισσα των Στοιχείων. Είναι το ελάχιστο που μπορώ να κάνω στην μνήμη της Γιολάντα Ρίβερς.\n«Μπόνι σε παρακαλώ!» επιμένει ο Τάι και τώρα η απελπισία είναι έκδηλη στο πρόσωπό του.\n«Μα τόσο πολύ φοβάσαι ότι θα τα θαλασσώσω;» τον ρωτώ εκνευρισμένη.\n«Όχι! Τόσο πολύ φοβάμαι ότι θα τα θαλασσώσω ΕΓΩ!» μου αποκαλύπτει και τότε τα πράγματα ξεκαθαρίζουν οριστικά στο μυαλό μου.\nΧάνοντας την Πέτρα του Νερού, ο Τάι Χάλιγουελ έχασε και το τελευταίο ψίγμα αυτοπεποίθησης που είχε μέσα του και πλέον πιστεύει ότι δεν μπορεί να κάνει τίποτα σωστά. Δεν μπόρεσε να προστατεύσει την Πέτρα του Νερού, δεν μπορεί ακόμα να ‘νιώσει’ την προστατευόμενή του- δεν έχει λύσει ούτε το ξόρκι αποκάλυψης ακόμα, δεν κατάφερε να σώσει την Γιολάντα Ρίβερς από τη Μαρί και ακόμα δεν έχει βρει τρόπο να βοηθήσει τον καλύτερο του φίλο, ο οποίος έχει μπλεχτεί στα δίχτυα της χωρίς να ξέρουμε ακριβώς το γιατί. Στράικ αποτυχιών το τελευταίο διάστημα και δεν έχει και άδικο που τελικά βυθίστηκε στο άγχος, τις τύχεις και την απελπισία. Κι εγώ το ίδιο θα έκανα. Είναι από όλες τις πλευρές απόλυτα λογικό να φτάσει σε αυτό το σημείο.\nΑλλά όχι δεν τον λυπάμαι. Δεν του αξίζει να τον λυπηθώ.\n«Δεν με νοιάζει τι φοβάσαι εσύ!» του λέω τελικά και νιώθω ήδη τον θυμό μέσα μου να με κάνει να βράζω. Τα μάγουλά μου καίνε και όπως πάντα φαντάζομαι θα είναι ήδη κατακόκκινα! «Εγώ θα κάνω αυτό που πιστεύω ότι είναι σωστό. Και το σωστό για μένα είναι να σταματήσω τη Μαρί».\n«Εσύ τίποτα, ρε χλεχλέ» τον κόβει ο Κα με το γνωστό επιθετικό του ύφος. «Άκουσες πολύ καλά τι είπε το κορίτσι μου» συμπληρώνει και δεν μπορώ να μην παρατηρήσω το αυτάρεσκο γελάκι στο πρόσωπό του, το οποίο ομολογουμένως με ενοχλεί πολύ.\nΟ Τάι μένει για λίγο σιωπηλός και ακίνητος να με κοιτά με τα θλιμμένα, κουταβίσια μάτια του, έχοντας σταυρώσει τα χέρια μπροστά στο στήθος. Αφήνει έναν βαθύ αναστεναγμό να βγει από τα πνευμόνια του και τελικά παραδίδει τα όπλα.\n«Πολύ καλά, Μπόνι» μου λέει και αφήνει τα χέρια του να πέσουν στα πλαϊνά των μηρών του, ηττημένος από το πείσμα μου αλλά και την ίδια την ηττοπάθειά του.\n«Ωραία» του απαντώ ψυχρά. «Μένει να ενημερώσουμε τους άλλους».\nΕίναι ήδη τρεις μετά μεσημβρίας και τα μαθήματα έχουν τελειώσει για σήμερα. Οι διδακτικές ώρες κύλησαν σχετικά γρήγορα και τίποτα συνταρακτικό ή σκανδαλώδες δε συνέβη στο σχολείο μας. Ευτυχώς δηλαδή, γιατί δε θα άντεχα να αντιμετωπίσω άλλη μια κρίση του Ματ Ντι Κάρλο εναντίον οποιουδήποτε αθώου συμμαθητή μας. Η Μίμη, η φιλενάδα μου, πέρασε όλα τα διαλλείματα μας στο πλάι του ευέξαπτου πλέον αγοριού της, ενώ στις ώρες των μαθημάτων που έχουμε κοινά, ήταν ιδιαιτέρως σιωπηλή, γεγονός ιδιαίτερα ανησυχητικό. Υποθέτω βέβαια ότι κατά ένα μέρος ευθύνονται και οι τύψεις της για την κατάληξη του΄Ιζι Κάρτερ, ο οποίος όπως πληροφορηθήκαμε σήμερα θα επιστρέψει στα μαθητικά του καθήκοντα την άλλη εβδομάδα.\nΟ Τάι και ο Κα, οι οποίοι πρόλαβαν μόνο τις τρεις τελευταίες ώρες των μαθημάτων με όλα αυτά που τους συνέβησαν, περίμεναν να χτυπήσει το κουδούνι για το τελευταίο διάλλειμα πριν τις προπονήσεις των ομάδων για να κάνουμε αυτή τη σύντομη συζήτηση για την επιτυχημένη έφοδο των Ντισιντίμονς στο σπίτι τους αλλά και για το αν θα θέσουμε σε εφαρμογή το παράτολμο σχέδιο του Κα. Ομολογώ πως η ιδιαίτερης σημασίας αναμειξή μου σε αυτό με αγχώνει λίγο, αλλά δυστυχώς είναι το μόνο σχέδιο που έχουμε στο τραπέζι για να περάσουμε επιτέλους στην επίθεση.\nΠίσω από τα αποδυτήρια, μαζευόμαστε εγώ, ο Κα και ο Τάι, τα υπόλοιπα αδέρφια Χάλιγουελ, η Μίμη, ο Ματ με τον μικρότερο αδερφό του, Τι-Κέι, ο Ταϊσίν με την αδερφή μου και η Ρέη Άφλεκ, η κοπέλα του Κρις, την οποία έφερε στο τσακ μπαμ με τηλεμεταφορά ο Τάι από το σχολείο της, καθώς η συμμετοχή της στο σχέδιο του Κα είναι μιας, κάποιας σημασίας.\n«Ακούστε με προσεκτικά γιατί θα τα πω μόνο μια φορά» προετοιμάζει το ακροατήριο του το αγόρι μου.


Η ΒΑΣΙΛΕΙΑ ΕΠΙΣΤΡΕΦΕΙ ΑΠΟ ΤΗΝ "ΠΙΣΩ ΠΟΡΤΑ" ΚΑΙ ΔΕΝ ΤΗΝ ΦΕΡΝΕΙ Η EΠΑΡΑΤΗ ΔΕΞΙΑ.....Επιστρέφει πρώτα ως glamour τάση.\nΕΠΙΣΗΜΗ ΕΠΙΣΚΕΨΗ ΤΟΥ ΠΡΙΓΚΙΠΑ ΚΑΡΟΛΟΥ ΣΤΗΝ ΜΠΑΝΑΝΙΑ ΤΗΣ ΑΡΙΣΤΕΡΑΣ! Η Ελλάδα φορά τα καλά της για να υποδεχτεί τον διάδοχο του Αγγλικού θρόνου....\nΣτο παρακάτω κείμενο βλέπουμε τον τέως βασιλιά Κωνσταντίνο να κάνει μια αναδρομή στο αποτυχημένο κίνημα κατά της Χούντας στη Μακεδονία. Θυμάται την επιστροφή του από την Κομοτηνή στην Καβάλα. Μια επιστροφή με κομμουνιστικό άρωμα.\nΤο ΚΚΕ που σε όλη την διάρκεια της μεταπολίτευσης είναι ένα πραγματικό καθεστώς!! Στήριξε το πρώτο μνημόνιο έξω από την βουλή ενώ σήμερα στηρίζει την κυβέρνηση Τσίπρα. Εντελώς τυχαία ο Τέως στηρίζει τις επιλογές του σταλινικού Κοτζιά σχετικά με το όνομα της Μακεδονίας. Ενώ η βιογραφία του δημοσιεύτηκε στον τότε ΔΟΛ του βενιζελικού Ψυχάρη.\nΜην ξεχνάμε επίσης τις άριστες σχέσεις Μαρκεζίνη -Τσίπρα. Ο Μαρκεζίνης δεν είναι ένα τυχαίο πρόσωπο. Ανήκει στο Αγγλικό παλάτι, είναι χρισμένος sir, ο πατέρας του υπηρέτησε το παλάτι και υπήρξε πρωθυπουργός επί Χούντας. Μια Χούντα που έδωσε "φτερά" στην οικογένεια Τσίπρα.\nΓια να δούμε ένα απόσπασμα…\nΗ απογοήτευση βέβαια για όσα είχαν προηγηθεί και η ανησυχία για όσα θα ακολουθούσαν ήταν έκδηλες στα πρόσωπα όλων. Θλίψη, αγωνία, θυμός, ανησυχία, όλα αυτά μαζί και πόσα άλλα. Ήμασταν υποχρεωμένοι να φύγουμε σαν τους κλέφτες από την Ελλάδα, από την πατρίδα μας, επειδή προσπαθήσαμε να τη σώσουμε από τους τυράννους αλλά δεν τα καταφέραμε.\nΗ ζωή πάντως επιφυλάσσει κάθε φορά τους δικούς της τρόπους για να ξεπέρνα τα αισθήματα και τις ιστορίες των ανθρώπων. Έτσι έγινε και με εμένα όταν σχετικά πρόσφατα με μεγάλη συγκίνηση επέστρεψα στην Καβάλα, έχοντας όλα αυτά τα βάρη στον νου και στην ψυχή μου.\nΤότε, λοιπόν, όταν φτάσαμε στην πόλη και ενώ .ήμουν στο αυτοκίνητο, βγαίνει ένας πελώριος τύπος και μας κόβει τον δρόμο. Αμάν, τι θέλει τώρα αυτός σκέφτηκα..\n-Είμαι ο Βαγγέλης και είμαι ο αρχηγός των κομμουνιστών εδώ!\nΌπως κατάλαβα αργότερα ήταν κάτι σαν τοπικός κομματάρχης του ΚΚΕ.\n-Έχω ένα καφενείο απέναντι , μου είπε. Θα έρθεις να σε κεράσω κάτι;\n-Σήμερα δεν μπορώ…Θα περάσω όμως αύριο…του απάντησα..\n-Εντάξει μου λέει..\nΚαι πράγματι την άλλη μέρα πήγα..Εκείνος με περίμενε με ένα παράξενο δώρο. Είχε ζωγραφίσει ένα καταπληκτικό στέμμα πάνω σε ένα μαξιλάρι. Στην κορυφή του στέμματος είχε βάλει έναν σταυρό και πάνω από τον σταυρό είχε βάλει ένα σφυροδρέπανο! Ήταν καταπληκτικό! Με το που το είδα έσκασα στα γέλια..\nΞαφνικά μέσα σε λίγα δευτερόλεπτα ένιωσα σαν να ήμασταν φίλοι μια ολόκληρη ζωή. Συζητήσαμε αρκετή ώρα και η κουβέντα έφτασε και στα γεγονότα της 13ης Δεκεμβρίου.\n-όταν έφυγα από την Ελλάδα στις 13 Δεκεμβρίου έφυγα από το αεροδρόμιο του Αμυγδαλέωνα…εδώ από πίσω…του είπα και του περιέγραψα το σκηνικό που επικρατούσε την ώρα της απογείωσης.\n-Αν δεν μου έλεγες την ιστορία αυτή, δεν θα σου έλεγα τι συνέβη σε εμένα μου ειπε…σε πολύ ευχάριστο ενικό. Υπηρετούσα εδώ σε μια μονάδα ανεπιθυμήτων ως κομμουνιστής, και εκείνο το βράδυ είχα βάρδια σε αυτό το αεροδρόμιο. Ξαφνικά εμφανίστηκες εσύ. Είχαμε καταλάβει τι γινόταν και είχαμε πάρει μόνοι μας την απόφαση ότι αν η χούντα προσπαθούσε να σε εμποδίσει ή να σου κάνει κακό θα ανοίγαμε πυρ!!\nΑυτά μου είπε επί λέξει και ακούγοντας τον ένιωσα τέτοια συγκίνηση που είπα μέσα μου « Ακόμα κι αν απέτυχε, μα τω θεώ, άξιζε τον κόπο. Κομμουνιστές φαντάροι θα άνοιγαν πυρ σε χουντικούς για να προστατεύσουν τον Βασιλιά!» Αυτά τα απίστευτα και υπέροχα συνέβαιναν τότε…\nπηγή Βασιλεύς Κωνσταντίνος ΧΩΡΙΣ ΤΙΤΛΟ ΤΟΜΟΣ Γ\nΠοιους ωφέλησε ο ελληνικός\nΓνωρίζοντας ο αναγνώστης όλα αυτά τα δεδομένα, αρχίζει και καταλαβαίνει πως όλοι αυτοί, οι οποίοι μας κυβερνάνε και εμφανίζονταν σαν ιδεολογικοί "αντίπαλοι", έχουν πολύ περισσότερες σχέσεις και εξαρτήσεις μεταξύ τους απ' αυτές που θα μπορούσε κάποιος να υποθέσει. Τα πράγματα, δηλαδή, δεν είναι όπως φαίνονται. Αυτοί, οι οποίοι, εξαιτίας τού Εμφυλίου, εμφανίζονται σαν θανάσιμοι εχθροί, είναι περισσότερο "θανάσιμοι" φίλοι μεταξύ τους παρά εχθροί. Άρα, εφόσον αυτές οι σχέσεις "καλλιεργήθηκαν" στον "Εμφύλιο", τα πράγματα δεν είναι και τόσο εύκολα στην κατανόησή τους.\nΥπάρχει κάτι, το οποίο κρύβεται πίσω από τον "Εμφύλιο" και το οποίο δεν είναι το προφανές. Τι μπορεί να είναι αυτό; ...Κάτι, που - παρακολουθώντας τα πράγματα από την εξωτερική τους πλευρά - μπορεί να "ανατρέψει" αυτά τα οποία πιστεύουμε εμείς ...Η αποκάλυψη του γεγονότος ότι οι ΚΚΕδες δεν έκαναν τον "Εμφύλιο", για να πάρουν την εξουσία ...Δεν τους ενδιέφερε η εξουσία στην Ελλάδα, γιατί απλούστατα ΠΟΤΕ δεν ενδιέφερε η ίδια η Ελλάδα το μοσχοβίτικο αφεντικό τους. Οι ΚΚΕδες στον "Εμφύλιο" έπαιξαν κι απλά πληρώθηκαν για έναν ρόλο ...Μπορεί τον πιο αιματηρό, αλλά όχι απαραίτητα τον πιο βρόμικο ...Εκεί την πρωτοκαθεδρία την είχαν άλλοι.\nΟ δήθεν ελληνικός Εμφύλιος έγινε μόνον για ένα πράγμα ...μόνον με έναν στόχο ...Να σωθούν οι δωσίλογοι ...Σε αυτό στόχευε και αυτό πέτυχε ο Εμφύλιος. Στην Ελλάδα, η οποία προδόθηκε με τον χειρότερο τρόπο από τους δωσίλογους, δεν τιμωρήθηκε ΚΑΝΕΝΑΣ από αυτούς ...Η μοναδική χώρα στην Ευρώπη, η οποία δεν τιμώρησε τους προδότες της. Γιατί; ...Γιατί, χάρη στο ΚΚΕ και την "ηλίθιά" του προσπάθεια για "επανάσταση" όλοι αυτοί οι δωσίλογοι εμφανίστηκαν σαν προστάτες τής Δημοκρατίας ...Σχεδόν "αμάρτησαν" για τη Δημοκρατία ...Κόντεψαν να μας "πείσουν" ότι είχαν συνεργαστεί με τους ΝΑΖΙ, για να μας σώσουν από τον κομμουνισμό ...Για να μας σώσουν από τις μερικές εκατοντάδες άκαπνους τεμπελχανάδες, οι οποίοι, όταν ο λαός πολεμούσε τους φασίστες στην Πίνδο, αυτοί την έβγαζαν σταυροπόδι στις φυλακές των αφεντικών τους. "Φοβούνταν" οι "δωσιλογοδημοκράτες" μήπως αυτοί οι κοπρίτες βαρεθούν να αράζουν στις φυλακές και, αφού δραπετεύσουν, μας κάνουν όλους κομμουνιστές ...Για εμάς "θυσιάστηκαν" οι δωσίλογοι, και εμείς οι "αχάριστοι" δεν το "καταλάβαμε".\nΕίναι προφανές λοιπόν ότι ο "Εμφύλιος", δρομολογήθηκε από τους ίδιους τους δωσίλογους. Αυτοί, με την αποχώρηση των ΝΑΖΙ και μπροστά στον κίνδυνο να κρεμαστούν στις πλατείες, απευθύνθηκαν στα αφεντικά τους για τη σωτηρία τους. Τα αφεντικά τους με τη σειρά τους απευθύνθηκαν στον συνέταιρό τους τον Στάλιν για βοήθεια και ο Στάλιν έδωσε εντολή στα δουλικά του για τον "Εμφύλιο" ...Απλά πράγματα ...Αν δεν βοηθούσε ο Στάλιν τους δωσίλογους, αυτοί ήταν "τελειωμένοι". Ήδη πολλοί απ' αυτούς με τη φυγή των ΝΑΖΙ έψαχναν τραίνα και βαπόρια για να την "κοπανήσουν" και οι ίδιοι. Ταυτόχρονα δεν μπορούσαν να κρυφτούν, γιατί ήταν ήδη γνωστοί στους πάντες. Οι Σύμμαχοι αναγκαστικά είχαν αρχίσει να συλλαμβάνουν τα δραπετεύοντα "σκουπίδια" σαν τους Λαμπράκηδες, τους Καραμανλήδες κλπ.. Τους συλλάμβαναν ως δωσίλογους συνεργάτες των Γερμανών και τους είχαν υπό κράτηση μέχρι να δουν πού θα καθίσει η "μπίλια" των συνεννοήσεων, των εκβιασμών και των εξυπηρετήσεων.\nΓια να σωθούν αυτά τα προδοτικά κτήνη έγινε ο "Εμφύλιος". Οι ΚΚΕδες έκαναν την επί πληρωμή "επανάστασή" τους, για να προστατεύσουν συγκεκριμένους ανθρώπους ...Πολύ συγκεκριμένους ...τους οποίους είχαν ανάγκη οι ξένοι ...Τους είχαν ανάγκη, για να υποτάξουν εκ νέου την Ελλάδα. Οι νέοι κυρίαρχοι της Ελλάδας ήθελαν πάση θυσία να "κληρονομήσουν" τους χαφιέδες των Γερμανών. Να τους έχουν του χεριού τους και εκβιάζοντάς τους να εκβιάζουν μια ολόκληρη χώρα. Να τους βάλουν ν' αναγνωρίσουν παλαιά της χρέη, να δημιουργήσουν νέα κλπ.. Για να σώσει αυτούς τους "χρήσιμους" ανθρώπους, "επαναστάτησε" το ΚΚΕ ...Να σώσει τον κουφό κωλομπαρά τής Αθήνας, ο οποίος αργότερα θα παρίστανε τον "Εθνάρχη" ...Να σώσει τον ηδυπαθή παιδεραστή τής Αθήνας, ο οποίος αργότερα θα παρίστανε τον "Γέρο τής Δημοκρατίας" ...Να σώσει τον σεξομανή πράκτορα της CIA και της Mossad, ο οποίος θα έφερνε την "Αλλαγή" και θα φόρτωνε την Ελλάδα με χρέη, τα οποία ήταν θέμα χρόνου να υποδουλώσουν τη χώρα στους γνωστούς "Δανειστές".\nΌλο το κύκλωμα αυτών των δωσίλογων ήταν γνωστό στον ελληνικό λαό. Στον κύριο όγκο του ήταν αυτοί, οι οποίοι συνέθεταν το κόμμα των βενιζελικών "Φιλελεύθερων". Γι' αυτόν τον λόγο βέβαια και το πιο διάσημο προπολεμικό πολιτικό brand - "Φιλελεύθεροι" - εξαφανίστηκε μυστηριωδώς από την ελληνική πολιτική πιάτσα. Δεν φαίνεται κάπως περίεργο στον αδαή, που, ενώ κυριαρχούν απόλυτα οι παλαιοί βενιζελικοί, οι πάντες "ξέχασαν" το κόμμα τού Λευτεράκη; Γιατί το "ξέχασαν"; ...Το "ξέχασαν", γιατί δεν συνέφερε να το "θυμάται" κανένας ...Κυρίως ο λαός, ο οποίος έπεσε θύμα τους. Αυτοί λοιπόν οι βενιζελικοί ήταν οι κύριοι συνεργάτες των ΝΑΖΙ ...Οι εμπνευστές και δημιουργοί τον διαβόητων "Ταγμάτων Ασφαλείας". Ο ίδιος ο Αρχηγός τους, ο εκδότης Λαμπράκης, είχε αναλάβει τη δρομολόγηση της συνεργασίας τους ...Της επίσημης συνεργασίας τους. Αυτοί οι "Φιλελεύθεροι" ήταν εκείνοι, οι οποίοι συνεργάστηκαν επισήμως και χωρίς κανέναν ενδοιασμό με τους ΝΑΖΙ. Τα ίδια τα γραφεία των ΝΑΖΙ στην Αθήνα βρίσκονταν στις κομματικές εγκαταστάσεις των βενιζελικών στη Λαδά των Αθηναϊκών ΝΕΩΝ και του Ελευθέρου ΒΗΜΑΤΟΣ...\n...Αυτοί είναι που σώθηκαν από την "επανάσταση" του ΚΚΕ και αυτοί στη συνέχεια όχι μόνον επιβίωσαν, αλλά έγιναν και οι κυρίαρχοι της μεταπολεμικής εποχής ...Οι "ιδιοκτήτες" τής χώρας ...Οι "ιδιοκτήτες" τού δικομματισμού. Το ΠΑΣΟΚ και η ΝΔ ήταν "ιδιοκτησίες" των ανθρώπων αυτών, οι οποίοι - ελέω αφεντικών - γλίτωσαν στην κυριολεξία τις κρεμάλες. Αυτοί ήταν που σώθηκαν από το πληρωμένο "συμβόλαιο θανάτου" τού ΚΚΕ. Τα αφεντικά αυτών των δωσίλογων εξυπηρέτησε ο Στάλιν με τον "Εμφύλιο" ...Τους Αμερικανοάγγλους συνεταίρους του εξυπηρέτησε ο Στάλιν, πυροδοτώντας τον "Εμφύλιο", ο οποίος στην πραγματικότητα δεν ήταν εμφύλιος. Δεν ήταν εμφύλιος, γιατί ποτέ ένα μέρος τού ελληνικού λαού δεν επιτέθηκε σε ένα άλλο μέρος του, όπως γίνεται με τους πραγματικούς εμφυλίους. Στη συγκεκριμένη περίπτωση έχουμε την άσκηση βίας μιας ένοπλης συμμορίας απέναντι στον άμαχο πληθυσμό. Αυτό ακριβώς έκανε το ΚΚΕ με τον "στρατό" του, γιατί αυτή ήταν η εντολή που ήρθε από τη Μόσχα.\nΑυτό ήταν το "αντικείμενο" τού "Εμφυλίου" ...Να χτυπηθεί ο λαός, ο οποίος - μετά το πέρας τού τρομερού Δευτέρου Παγκοσμίου Πολέμου και εξαιτίας τού κενού εξουσίας που ακολούθησε - ήταν απείθαρχος και άρα ανεξέλεγκτος ...Το μοναδικό του "αντικείμενο", εφόσον ήταν μία σύγκρουση χωρίς κανέναν στρατηγικό στόχο. Ανέβηκαν οι ΚΚΕδες στο βουνό και χτυπούσαν τους βουνίσιους πληθυσμούς χωρίς πραγματικό λόγο και συγκεκριμένο στόχο, μόνο και μόνο γιατί αυτό προέβλεπε το έξωθεν επιβεβλημένο σενάριο. Ακόμα δηλαδή κι αν πετύχαινε η "επανάσταση", οι κομμουνιστές δεν θα διεκδικούσαν τίποτε, γιατί απλούστατα ο Στάλιν δεν ήθελε απολύτως τίποτε από την Ελλάδα. Το μόνο που έπρεπε να κάνουν - και έκαναν - ήταν να επιτεθούν με όλους τους τρόπους στον λαό. Να τον τρομοκρατήσουν, να τον λεηλατήσουν, να τον ταπεινώσουν, να τον δείρουν, να τον βιάσουν να του αρπάξουν κάποια παιδιά και οριακά να σκοτώσουν κάποιους. Γιατί; ...Για να τον εξαγριώσουν ...Για να θυμώσει ο λαός τόσο πολύ με τους ΚΚΕδες, που να "ξεχάσει" τους δωσίλογους ...Να τους μισήσει τόσο πολύ, που να δεχθεί τους δωσίλογους σαν "προστάτες" τής Δημοκρατίας και του λαού ...Να σιχαθεί τόσο πολύ τους κομμουνιστές, που ακόμα και οι ΝΑΖΙ, και άρα και οι συνεργάτες τους, να του φαίνονται συμπαθείς.\nΑυτοί οι συνεργάτες των ΝΑΖΙ ήταν εκείνοι, οι οποίοι έκαναν την "παραγγελία" του Εμφυλίου στα "αφεντικά" τους με "υποθήκη" ολόκληρο το ελληνικό κράτος. Αυτοί ήταν που επιβίωσαν φυσικά και πολιτικά και - εξαιτίας τού φυσικού εκβιασμού που θα ακολουθούσε - παρέδωσαν το μεταπολεμικό ελληνικό κράτος στους ξένους ιμπεριαλιστές. Με τον τρόπο αυτόν οι ξένοι προστάτες των δωσίλογων έγιναν με συνοπτικές διαδικασίες οι ιδιοκτήτες τού ελληνικού κράτους. Από την επομένη τού Εμφυλίου οι Αγγλοαμερικανοί μπορούσαν να εκβιάζουν με τον απόλυτα σκληρό τρόπο την ελληνική ηγεσία. Εξαιτίας τού Εμφυλίου η Ελλάδα είχε ξαναγίνει μια "Μπανανία" τής Μεσογείου ...Απλοί υπάλληλοι της Αμερικανικής Πρεσβείας την κυβερνούσαν. Όλοι ικανοποιημένοι. Οι δωσίλογοι την "κυβερνούσαν", χωρίς να κινδυνεύουν πλέον για την προδοτική τους στάση στην Κατοχή και ο Στάλιν ήταν ικανοποιημένος, εφόσον οι συνέταιροί του πήραν την "αντιπαροχή" τους για την Ανατολική Ευρώπη.\nΌλα έγιναν τέλεια, αλλά υπήρχε μια εκκρεμότητα. Τι θα γινόταν με τους ίδιους τους χαφιέδες τού ΚΚΕ, οι οποίοι, λόγω Εμφυλίου, είχαν πλέον γίνει και εγκληματίες; Ο σχεδιασμός μπορεί να είχε ολοκληρωθεί, αλλά τα πράγματα έπρεπε να επανέλθουν σε μια κανονικότητα ...η οποία όμως δεν ήταν και τόσο εύκολη στην πραγματοποίησή της. Έπρεπε να προστατευτεί το ΚΚΕ και αυτό μπορούσαν να το αναλάβουν μόνον οι δωσίλογοι, οι οποίοι πλέον κυβερνούσαν απρόσκοπτα, αφού πρώτα είχαν σωθείμέσω του Eμφυλίου ...Έπρεπε να σώσουν το ΚΚΕ και να μην καταστραφεί το "εργαλείο" που χρησιμοποίησε ο Στάλιν για να τους "σώσει" ...Λογικό είναι αυτό. Ο Στάλιν απλά τους είχε "δανείσει" το "εργαλείο" του και δεν το είχε για θυσία.\nΈπρεπε λοιπόν οι ΚΚΕδες, οι οποίοι θα έμεναν στη χώρα, να προστατευτούν από την εκδικητικότητα των θυμάτων τους. Οι κραυγαλέα εγκληματίες - όπως ήταν φυσικό - θα την "κοπανούσαν" στο Ανατολικό Μπλοκ, γιατί δεν είχαν τόπο να σταθούν, αλλά οι υπόλοιποι θα έμεναν ...Εγκληματίες σαν τον Πέτρο Κόκκαλη, οι οποίοι απήγαγαν παιδιά των Ελλήνων και τα "διασκορπούσαν" μέσα στο Ανατολικό Μπλοκ, την "κοπάνησαν" για πάντα, ενώ κάποιοι άλλοι όχι. Όλοι αυτοί οι παραμένοντες έπρεπε να προστατευτούν. Μερικοί από αυτούς άλλαξαν τα ονόματά τους, όμως ΟΛΟΙ ανεξαιρέτως εγκατέλειψαν την επαρχία, η οποία πλέον δεν τους "χωρούσε". "Τράβηξαν" τις οικογένειές τους και συγκεντρώθηκαν κυρίως στην Αθήνα και στη Θεσσαλονίκη ...Εκεί όπου αισθάνονταν ασφαλείς, γιατί μπορούσαν να "γλύφουν" τις παρυφές τής εξουσίας και να "χάνονται" ανάμεσα στα πλήθη.\nΤο πρόγραμμα προστασίας τους ξεκίνησε την αμέσως επόμενη του "Εμφυλίου" από τον ίδιο τον δωσίλογο που τον προετοίμασε με τα Δεκεμβριανά και δεν ήταν άλλος από τον βρομερό Παπανδρέου. Ο Παπανδρέου στα πρώτα χρόνια που ακολούθησαν τούς προστάτευσε στα στρατόπεδα "εξορίας" ...Τους έστειλε σε νησιά απλά και μόνον για να περάσει ο χρόνος και να χαθούν τα ίχνη τους, εφόσον δύσκολα θα τους εντόπιζε εκεί κάποιος, ο οποίος είχε πέσει θύμα τους στα βουνά τής Μακεδονίας. Από εκεί και πέρα ακολουθήθηκε μια ολόκληρη μεθόδευση, η οποία θα έφτανε σε μια τελική "αποκατάσταση". Τον Παπανδρέου τον "διαδέχθηκε" ο Καραμανλής, ο οποίος στην "αυγή" τής Μεταπολίτευσης τους νομιμοποίησε ως κόμμα και αυτόν τον "διαδέχθηκε" ο Παπανδρέου, ο οποίος τους έδωσε και σύνταξη για τον "αγώνα" τους.\nΟ καθένας, δηλαδή, από τις "μεγάλες" "μορφές" τής μεταπολεμικής περιόδου έκανε ό,τι είχε υποχρέωσή του να κάνει ως συνένοχος. "Μα..." ...θα πει κάποιος "...ο "Γέρος" σαν "αντικομμουνιστής" τούς καταδίωξε ...Μέχρι και στρατόπεδα συγκέντρωσης έφτιαξε εις βάρος τους" ...Ακριβώς. Αυτό όμως το έκανε - όπως είπαμε πιο πάνω - για την ασφάλειά τους και όχι γι' αυτό το οποίο εκ πρώτης όψης φαίνεται ...Το έκανε για να τους διατηρεί απομονωμένους και ομαδοποιημένους και υπό τη διακριτική "ομπρέλα" τού ίδιου τού κράτους. Φαντάζεται κάποιος να αφήνονταν ασύνδετοι και απροστάτευτοι οι κομμουνιστές μετά τον Εμφύλιο; Μπορεί οι μεγάλοι εγκληματίες να είχαν διαφύγει από τη χώρα, αλλά και οι μικρότεροι δεν ήταν αμελητέοι για να περάσουν απαρατήρητοι. Τι θα γινόταν αν κάποιος απ' αυτούς, και πάνω στον αγώνα του για την επιβίωση, πήγαινε σε ένα εργοστάσιο και έπεφτε "μούρη με μούρη" πάνω σε κάποιο θύμα του; Υπήρχαν άνθρωποι που θρηνούσαν γονείς, αδέρφια και παιδιά και αυτοί ήταν πολίτες, που περιφέρονταν ελεύθερα στη χώρα. ...Τι θα γινόταν αν "διασταυρώνονταν" σε καθημερινή βάση θύτες με θύματα;\n...Μια χαρά ασφάλεια ήταν για τους εγκληματίες να βρίσκονται όλοι μαζί και γύρω από τους μηχανισμούς Ασφαλείας. Αν δεν υπήρχαν αυτά τα στρατόπεδα, όλοι ανεξαιρέτως θα έπρεπε να την είχαν κοπανήσει από τη χώρα. Όμως, μέσα στα στρατόπεδα κανένας δεν τολμούσε να τους πειράξει. Χιλιάδες πράξεις αντεκδίκησης αποφεύχθηκαν με το "μάντρωμα" των εγκληματιών στα "στρατόπεδα εξορίας" σε απομονωμένα νησιά. Επιπλέον, με αυτήν τη συλλογική διαχείρισή τους μπορούσαν να διατηρούν και τα επιθυμητά συλλογικά τους χαρακτηριστικά. Έστω και τεχνητά οι ΚΚΕδες αναπαρήγαγαν με την ίδια πάντα πιστότητα τα επιθυμητά για την εξουσία και τον Στάλιν χαρακτηριστικά τους ...Μάθαιναν να ζουν κοινοβιακά σε συνθήκες Εμφυλίου πολλά χρόνια μετά απ' αυτόν. Αυτή ήταν η κοινή "παράδοσή" τους και με αυτήν ανέπτυσσαν τα επιθυμητά για κάποιους χαρακτηριστικά, εφόσον λειτουργούσαν ως μειονότητα ...Διωκόμενη μειονότητα, μόνιμα "απέναντι" από την κοινωνία, την οποία την αντιλαμβάνονταν ως εχθρό. Ζούσαν πάντα με τον φόβο και το μίσος απέναντι στην ελληνική κοινωνία ...Φόβο, γιατί είχαν επίγνωση του μόνιμου αρνητικού τους ρόλου και μίσος, γιατί βίωναν την τιμωρία τού κοινωνικού αποκλεισμού.\nΜε τον τρόπο αυτόν απέκτησαν μόνιμα χαρακτηριστικά αντικοινωνικής και ανθελληνικής συμμορίας και επιπλέον έδωσαν στο σύστημα τη δυνατότητα να λύσει πολύ εύκολα και κάποιαδευτερεύοντα ζητήματα που τους αφορούσαν. Λειτουργώντας μόνιμα συλλογικά και συνωμοτικά, η εξουσία δεν είχε πρόβλημα να κάνει τα "στραβά μάτια" όταν αυτοί έπαιρναν χρήματα από μια ξένη εχθρική δύναμη. Συμπληρωματικά βοηθούσε και η ίδια η τοπική εξουσία, βάζοντας το μερίδιό της σε έναν κοινό "ρεφενέ". Με τον τρόπο αυτόν δημιουργήθηκαν συνθήκες, ώστε μακριά από τα "βλέμματα" του κόσμου να μοιράζονται "χαρτζιλίκια" επιβίωσης.\nΑυτό ήταν πολύ βασικό για την ασφάλεια των εγκληματιών, ώστε να μην βρίσκονται στην ανάγκη ν' αναζητούν το μεροκάματο στην αγορά εργασίας, η οποία αφορούσε τους κοινούς πολίτες και άρα να υπάρχουν ανεπιθύμητες επαφές. Όλα έγιναν βάση σχεδιασμού και τις πρώτες κρίσιμες δεκαετίες οι εγκληματίες προστατεύτηκαν στα φρουρούμενα από την Αστυνομία στρατόπεδα εξορίας ...Ένα τεράστιο "θέατρο", που στόχο είχε να παραπλανήσει τα θύματα του Εμφυλίου και άρα τον λαό. Ο λαός νόμιζε ότι οι εγκληματίες τιμωρούνται, οι ίδιοι παρίσταναν τους τιμωρημένους και τα θύματα διωγμών τής εξουσίας και μέσα στον χρόνο εκτονώνονταν τα μεγάλα πάθη της αντεκδίκησης. Τα τεμπελχανεία είχαν βρει λύση και για την άεργη επιβίωσή τους την ώρα που οι Έλληνες, εξαιτίας τής "επανάστασης", πεινούσαν και πήγαιναν μετανάστες στο εξωτερικό.\nΤο ίδιο "ευγνώμων" προς τους σωτήρες του ήταν και ο Καραμανλής ...Ο κουφός ανώμαλος από το Κιουπκόι. Αυτός "τσιμεντοποίησε" την Αθήνα, για να εξασφαλίσει τη μπετονένια "στέγη" που είχε ανάγκη το πρώτο μεγάλο "κύμα" αστυφιλίας, το οποίο θα προέκυπτε από τον Εμφύλιο. Κάποιοι θα έπρεπε να "κρυφτούν" μαζί με τις οικογένειές τους στην Αθήνα και εκείνη την εποχή δεν υπήρχαν διαθέσιμα σπίτια για να γίνει αυτό. Ο Καραμανλής αυτό το πρόβλημα το έλυσε πολύ γρήγορα με τον τρόπο που όλοι γνωρίζουμε ...και "απολαμβάνουμε" σήμερα στην Αθήνα.\nΟ Καραμανλής, όμως, έγινε ακόμα πιο χρήσιμος για το ΚΚΕ μετά την επιστροφή του από την πολυτελή εξορία του στο Παρίσι ...Μετά την επιστροφή του και κατόπιν εισηγήσεως περί αυτής στο Λάγκλευ από τον ΚΚΕ Θεοδωράκη ...Τον γνωστό Θεοδωράκη, ο οποίος σε κάποια στιγμή έγινε Υπουργός τού Μητσοτάκη. Ενώ το κομμουνιστικό κόμμα εκ του ιδεολογικού του καταστατικού δεν σέβεται τη Δημοκρατία και τη λειτουργία της, ο Καραμανλής το νομιμοποίησε με μια "εγγύηση" ενός "μπακαλόχαρτου". Γιατί το έκανε αυτό; ...Για να συνδέσει άμεσα το κόμμα-συμμορία με την κρατική "τσέπη" ...Να υπάρχει λόγος να χρηματοδοτείται νόμιμα και να επιβιώνει, εφόσον χωρίς χρήμα δεν ήταν δυνατόν να επιβιώσει αυτός ο χαφιεδομηχανισμός. Αν το κράτος δεν μοιράζει χαρτζιλίκια, δεν μπορεί να επιβιώνει αυτός ο μηχανισμός των χαφιέδων, οι οποίοι πρωτίστως - και πάνω απ' όλα - είναι άχρηστοι και τεμπελχανάδες.\nΌλοι οι πολιτικοί παράγοντες της χώρας είχαν ανάγκη την επιβίωση και τη λειτουργία τού κομμουνιστικού κόμματος, γιατί ένας "άρρωστος" οργανισμός, όπως ήταν και παραμένει το ελληνικό κράτος, χρειαζόταν μια μόνιμα μολυσμένη "πληγή". Έπρεπε να υπάρχει ένας μηχανισμός, ο οποίος να παράγει μόνιμα "πύον", που να μολύνει ολόκληρο το "σώμα" ...Να παράγει "μολυσματικούς" πολιτικούς παράγοντες, οι οποίοι θα το καθηλώνουν στην υποτέλεια με την πρόφαση των δήθεν πολιτικών "συγκρούσεων". Με τον τρόπο αυτόν θα δημιουργούσαν τις επόμενες γενιές πολιτικών με πολύ συγκεκριμένες "αναπηρίες" ...Κατά παραγγελίαν "αναπηρίες", οι οποίες θα διατηρούσαν στη χώρα μας την εμφυλιοπολεμική παθογένεια. Μέσω του ΚΚΕ θα "μετέδιδαν" την "παθογένεια" του Εμφυλίου σε ανθρώπους, οι οποίοι εκείνη την εποχή δεν είχαν καν γεννηθεί και θεωρητικά δεν έπρεπε καν να τους αφορά. Αυτό ήταν το ζητούμενο της ύπαρξης και της λειτουργίας τού ΚΚΕ και αυτό το ζητούμενο ήταν που χρηματοδοτήθηκε από το σκληρό σύστημα του παρακράτους των δωσίλογων.\nΜε τον τρόπο αυτόν όλα τα κόμματα θα στελεχώνονταν από της ίδιας ποιότητας "ανάπηρα" πρόσωπα ...Ένα "στημένο" πολιτικό σκηνικό Αριστεράς VS Δεξιάς, το οποίο θα εκτελούσε απόλυτα τις εντολές τής Αμερικανικής Πρεσβείας και θα "δούλευε" τον κόσμο με τις ψευδοσυγκρούσεις του ...Ένα ιδιότυπο "δίπολο" Παναθηναϊκού VS Ολυμπιακού σε έναν "στημένο" αγώνα από ιδιοκτήτες συνεταίρους και παίκτες φίλους μεταξύ τους, αλλά με έως χαζομάρας φανατικούς οπαδούς. Η Αριστερά με ασφάλεια μπορούσε να "ψαρεύει" στελέχη από τα παιδιά τής σκληρής Δεξιάς, όπως ο Πάγκαλος, η Δαμανάκη, ο Τσίπρας, ο Κοντζιάς κλπ. και η Δεξιά θα μπορούσε να κάνει το ίδιο με στελέχη τύπου Ρουσόπουλου κλπ..\nΓια να λειτουργεί άψογα κι απρόσκοπτα ο μηχανισμός αυτός, έπρεπε να ενθαρρυνθεί να λειτουργεί απρόσκοπτα στους χώρους όπου υπήρχε φρέσκο "κρέας". Αυτό και έγινε. Το ΚΚΕ εξειδικεύτηκε στο να "ψαρεύει" οπαδούς - έστω και εφήμερους - εντός των μηχανισμών ανώτατης εκπαίδευσης, ώστε να αντλεί το δυναμικό που χρειάζεται και έχει ανάγκη ένα "άρρωστο" σύστημα ...Εκβιάσιμους συνωμότες, εκπαιδευμένους στη συντροφικότητα και έτοιμους να υποταχθούν απόλυτα στον οποιονδήποτε εργοδότη. Αυτό ήταν το κόλπο. Μέσω της Πανσπουδαστικής δημιουργούσαν συνθήκες, οι οποίες προκαλούσαν "αναπηρίες" ακόμα και σε ανθρώπους τους οποίους θεωρητικά δεν τους αφορούσαν.\nΈμπαιναν ανύποπτοι οι φοιτητές σε μια κοινότητα, η οποία βρισκόταν "απέναντι" από την κοινωνία και νόμιζαν ότι το μίσος απέναντι στους κοινούς ανθρώπους αποτελεί ιδεολογικό προαπαιτούμενο. Ζούσαν με τον φόβο και το μίσος που πάντα χαρακτήριζε τους κομμουνιστές, χωρίς όμως αυτό στην πραγματικότητα να τους αφορά. Έφταναν στο σημείο, ως "νεοφώτιστοι" κομμουνιστές, να μισούν τους ίδιους τους γονείς τους, γιατί αυτό ήταν κομματικό προσόν και απόδειξη "ανόθευτης" και γνήσιας "επαναστατικότητας". Το αποτέλεσμα ήταν τέλειο για την εξουσία. Πήγαιναν κάποια ανύποπτα χαϊβάνια στα Πανεπιστήμια και, νομίζοντας πως κάνουν την προσωπική τους "υπέρβαση", έμπαιναν σε έναν μηχανισμό, ο οποίος τους προκαλούσε μόνιμες "αναπηρίες".\nΝ ομίζοντας ότι "ξεπερνάνε" μικροαστικά όρια και "φράγματα", έμπαιναν στο "σφαγείο" και "ακρωτηριάζονταν" για πάντα ...Το αποτέλεσμα τραγικό ...Είτε παρέμεναν εκεί είτε εγκατέλειπαν, η "αναπηρία" ήταν μόνιμη. Η "έκθεση" και μόνον στις λίστες τού ΚΚΕ ή της ΚΝΕ "καθόριζε" ολόκληρη τη ζωή κάποιου ...Απλά πράγματα, χιλιοδοκιμασμένα. Η "έκθεση" και μόνον σ' αυτές τις λίστες ανάγκαζε κάποιον να έχει αμυντική στάση σε όλη την υπόλοιπη ζωή του, εφόσον έπρεπε να υπερασπιστεί κάτι, το οποίο ήταν πολύ "βρόμικο" για όλη την υπόλοιπη κοινωνία ...Απλά πράγματα ...Όπως συμβαίνει με τη Χρυσή Αυγή σήμερα ή με τις Gay Parade ...Μία φορά Χρυσαυγίτης Ναζιστής, για πάντα Χρυσαυγίτης Ναζιστής ...Μία φορά Gay, για πάντα Gay.\nΑυτό ήταν το κόλπο. Σε μια τέτοια περίπτωση δεν υπάρχει δρόμος" γυρισμού" ...Δεν υπάρχει ποτέ "παραγραφή". Μία φορά να φωτογραφηθείς σε τέτοιες "παρελάσεις" και όλη σου την υπόλοιπη ζωή θα βρίσκεσαι στη δυσάρεστη θέση να απολογείσαι και πάντα θα μισείς αυτούς, οι οποίοι σου ζητάνε να απολογηθείς για τις πράξεις σου, όποιες κι αν είναι αυτές. Όταν γίνεσαι εύκολος στόχος ακόμα και για έναν αγράμματο φασίστα, ευνόητο είναι ότι δεν ξεφεύγεις ποτέ από την ανάγκη να απολογείσαι ή να αντιδράς στην απολογία. Σε κάθε περίπτωση θα ασχολείσαι για πάντα ...Εκεί βρισκόταν η "παγίδα".\nΚάποιοι αφελείς νόμιζαν πως είναι ακίνδυνο να κάνεις ένα ιδεολογικό outing στα "επαναστατικά" χρόνια των πανεπιστημιακών σπουδών. Νόμιζαν πως είναι ακίνδυνο κι εφήμερο. Χρήσιμο, για να διαφοροποιηθούν ως "μορφωμένοι" από τους "αγράμματους", οι οποίοι έμεναν στο χωριό ή στη γειτονιά τους. Απολαυστικό, για να προκαλέσουν το περιβάλλον τους ως "ψαγμένοι", οι οποίοι διαβάζουν πράγματα που αποτελούν "ταμπού" για τους κοινούς ανθρώπους. Δυστυχώς γι' αυτούς δεν γνώριζαν ότι αυτό θα τους ακολουθούσε σε όλη τους τη ζωή. Μετά ήταν αργά. Είτε παρέμεναν στην αρχική τους επιλογή είτε την εγκατέλειπαν, το "στίγμα" θα παρέμενε πάνω τους για πάντα. Η ιδεολογική "σύφιλη", είτε "θεραπευόταν" είτε όχι, τους κατέτασσε στους "συφιλιδικούς" και αυτό είναι μόνιμο.\nΑυτό ήταν το ζητούμενο της ύπαρξης και της λειτουργίας τού ΚΚΕ και είχε σχεδιαστεί από τους απόλυτα ειδικούς των μεγάλων μυστικών υπηρεσιών. Το ΚΚΕ, μέσω της Πανσπουδαστικής, το έβαλαν ως "φίλτρο" ανάμεσα στην Ανώτατη Εκπαίδευση και την κοινωνία. Στόχος τής Πανσπουδαστικής ήταν να "λερώνει" ακόμα και "επιφανειακά" όσο το δυνατόν περισσότερα άτομα μπορούσε - ακόμα και με υποσχέσεις σεξουαλικού περιεχομένου - απλά και μόνον για να "μεγεθύνει" την εικόνα τού ΚΚΕ. Από εκεί και πέρα απ' αυτούς τους "λερωμένους" αναλάμβανε το ΚΚΕ να φτιάξει τους "βρόμικους". Με αυτούς "μόλυναν" μεγάλο μέρος του πολιτικού δυναμικού τής χώρας. Τα αποτελέσματα αυτής της πονηρής πολιτικής το βλέπουμε καθημερινά μπροστά μας. Από το ίδιο "ράφι" στελεχών ψωνίζει όχι μόνον η Αριστερά, αλλά και η ίδια η Δεξιά ...Ρουσόπουλοι, Λαζαρίδιδες ή Κίρτσοι είναι μολυσμένοι "καρποί" από το ίδιο "ράφι".\nΟι πιο έμπειροι και σκληροί μυστικοσύμβουλοι όλων των ηγεσιών είναι σταλινικοί πρώην ΚΚΕδες. Καθόλου παράξενο, εφόσον αυτό έκαναν οι ιμπεριαλιστές σε όλες τις χώρες και όχι μόνον στην Ελλάδα. Αρχηγός των Χριστιανοδημοκρατών τής Γερμανίας είναι η σταλινική Μέρκελ. Ολάντ και Ρέντζι ήταν σταλινικοί ηγέτες σε χώρες οι οποίες δεν είχαν επίσημα κομμουνιστικά κόμματα και είχαν καταδικάσει τον κομμουνισμό. Ό,τι έγινε στην υπόλοιπη Ευρώπη έγινε και στην Ελλάδα. Χάρη στον Καραμανλή και στο δημόσιο χρήμα η Πανσπουδαστική των χαφιέδων "διέπρεψε" στα Πανεπιστήμια της Μεταπολίτευσης. Έκανε τις "παρελάσεις" της με τα χαϊβάνια στα πανεπιστημιακά αμφιθέατρα και δημιουργούσε φρέσκο "δυναμικό" για τον ολέθριο σχεδιασμό. Όσο πιο πολύ ισχυροποιούταν η ΚΝΕ, τόσο πιο πολύ έβριζε την κουφή "αδερφή", γιατί αυτό ήταν το "παιχνίδι".\nΤέλος, ο Ανδρέας εμφανίστηκε κι αυτός "γαλαντόμος" απέναντι στους σωτήρες του. Άλλωστε δεν πρέπει να ξεχνάμε ότι κι αυτός ήταν μπλεγμένος στην ίδια υπόθεση με τους ανάλογους ισχυρούς δεσμούς ...Πολύ ισχυρούς, αν σκεφτεί κάποιος πως δεν ήταν μόνον γιος δωσίλογου, αλλά ήταν και ένας γνήσιος σιωνιστής Εβραίος, ο οποίος ξεκίνησε την πολιτική του πορεία ως κομμουνιστής. Αυτός ήταν που ολοκλήρωσε το έργο τής αποκατάστασης των παλιών εγκληματιών. Αφού ο πατέρας του και ο Καραμανλής τούς έσωσαν σε πρώτη φάση, αυτός τους έδωσε και σύνταξη.\nΑναρτήθηκε από , στις 4:09 π.μ.\nμα ο κοκος ΕΙΝΑΙ Ο ΙΔΙΟς Η ΔΕΞΙΑ ρε περι....τι δεν τον φερνει η δεξια λες? ισα ισα που αυτο ειναι μια ακομη αποδειξη πως αριστερα κ δεξια συνεργαζονται,ειναι απλως ταμπελες για το ποπολο κ οχι για την εξουσια.\nεν πασει περιπτωση σου ειχα πει κ παλαιοτερα:πες μας εσυ ποιος ειναι τελικα η περιβοητη δεξια που λες...ακομα κ τον παπαδοπουλο λες οτι "μικρη τελικα σχεση εχει με την παραδοσιακη δεξια".ωραια. κατσε λοιπον κ πες μας ποιον θεωρεις εσυ αξιο να λεγεται δεξιος,για να μπορεσουμε να συννενοηθουμε.να δουμε λοιπον ποιοι αποτελουν αυτο που εσυ λες "δεξια".εμενα την γνωμη μου την ξερεις.ταυτιζεται απολυτα με τα οσα λεει ο Τραιανου περι δεξιας κ αριστερας\n9 Μαΐου 2018 - 8:12 π.μ.\nΤα λέμε γιατί έχω μια δουλειά...αλλά ειλικρινά δεν αξίζει πλέον. Σκέτη αηδία.\n9 Μαΐου 2018 - 8:55 π.μ.\nΚαλα ρε Γιαννη ακομα δεν καταλαβες τον ρολο του εμμισθου κονδηλοφορου πρακτορισκου με το ονομα Περικλετος , που οιχι μονο συνειδητος ακροδεξιος ειναι αλλα πολλακις αναπαραγαγει αποψεις της ακροδεξιας εφημεριδας ΩΡΑ, για να μας μπερδεψει και αποπροσανατολισει , οπως το 2ο15 που ο αλλος πρακτορισκος με το ψευδωνυμο Τραιαανου καλουσε τον κοσμο να στηριξει ΣΥΡΙΖΑ υποτιθεται για να τον τερματισει αλλα τωρα τον κτυπα , περιμενω ξανα στις επομενες εκλογες ο τραιανος και ο Περικλετος να ζητησουν ξανα να στηριξουμε τον Τσιπρα. Αγαπητε Γιαννη οταν αναφερει την λεξη αηδια ο Περι αναφερεται στα γραφομενα του και εσυ περιμενεις ακομα , σου το εγραψε και στο ζωγραφισε τον υποπτο ακροδεξιο του ρολο στο διαδυκτιο, για σκεψου ποσοι πλεον τον παρακξολουθουν γραφοντας σχολια θετικα η αρνητικα , ολο και λιγοστευουν με το ακροδεξιο του παραληρημα για σταλινικη συμμορια κλπ παπαρολογιες, στο τελος θα αναρτα και θα σχολιαζει μονος του, θυμισου ποσο φιλοκυβερνητικος θα γινει πριν τις εκλογες, ποσο σανο θα ριχνεστην πλεμπα ακομα . Αποστολης\n10 Μαΐου 2018 - 10:59 μ.μ.\nAαποστόλης, Νικολέτα, Αλεξάνδρα, γεράσιμος, γιάννης, νίκος...Τελικά τι θα γίνει; Θα διαλέξεις κανένα σταθερό όνομα;\n11 Μαΐου 2018 - 6:10 π.μ.\nΠΕΡΙΚΛΕΤΟ απο δω και στο εξης θα ονομαζομαι αλεξανδρος για να σου θυμιζω την Μακεδονια ξακουστη του Αλεξανδρου η χωρα, θα σε παρακολουθω μεχρι τις εκλογες οποτε και ανβ γινουν για να μας ζητησεις μαζι με τον Τραιανου να ψηφισουμε συριζα για να τελειωνουμε με τη αριστερη συμμορια κλπ ακροδεξιες παπαρολογιες σου ΑΛΕΞΑΝΔΡΟΣ\n12 Μαΐου 2018 - 11:09 π.μ.


Όλα όσα πρέπει να ξέρετε για τη διατροφή για ποδοσφαιριστές | E-Filathlos Blog Τι πρέπει να γνωρίζετε για διατροφή για ποδοσφαιριστές – E-Filathlos Blog\n18 Νοεμβρίου 2015 by efiladm | 0 comments\nΕίτε θέλετε να γίνετε παικταράς με καριέρα όπως του Beckham είτε απλά ανταγωνίζεστε στο τοπικό σας πρωτάθλημα ποδοσφαίρου, η σωστή διατροφή είναι απαραίτητη για να αποδώσετε όσο καλύτερα μπορείτε στα παιχνίδια σας. Το ποδόσφαιρο είναι ένα άθλημα που απαιτεί πολλή δύναμη και μεγάλη ταχύτητα και ευκινησία. Για να ανταποκριθούν οι ποδοσφαιριστές στις διατροφικές τους ανάγκες θα πρέπει μέσω της διατροφής τους να προσλαμβάνουν αρκετές θερμίδες, βιταμίνες, μέταλλα και υγρά. Μία σωστή δίαιτα και καλές διατροφικές συμβουλές μπορούν να βελτιώσουν σημαντικά την απόδοση ενός ποδοσφαιριστή στο γήπεδο.\n1. Σωστή κατανάλωση θερμίδων\nΟι ποδοσφαιριστές χρειάζονται πολύ περισσότερες θερμίδες από ότι οι άνθρωποι που κάνουν καθιστική ζωή. Είναι πολύ σημαντικό λοιπόν η πρόσληψη θερμίδων να γίνεται από υγιεινά τρόφιμα, προκειμένου να διατηρηθεί το σωματικό βάρος και η μυϊκή μάζα του παίκτη στα κατάλληλα επίπεδα. Ο καλύτερος τρόπος για να καταλάβει κανείς αν προσλαμβάνει αρκετές θερμίδες, είναι να προσέχει το βάρος του. Αν αυτό αυξάνεται συνεχώς, τότε είναι πολύ πιθανό να καταναλώνει πάρα πολλές θερμίδες, πιο πολλές απ’ ότι χρειάζεται. Αν από την άλλη το βάρος μειώνεται, μάλλον θα πρέπει να γίνει κάποια αύξηση στην πρόσληψη θερμίδων. Οι αθλητές γενικότερα πρέπει να παίρνουν περίπου το 60 τοις εκατό των θερμίδων τους από υδατάνθρακες, λιγότερο από το 30 τοις εκατό από το λίπος και το υπόλοιπο από τις πρωτεΐνες. Γι’ αυτό και υπάρχει ειδική διατροφή για ποδοσφαιριστές και άλλους αθλητές.\nΗ ενυδάτωση είναι πολύ σημαντική για την καλή απόδοση κατά τη διάρκεια ενός ποδοσφαιρικού αγώνα, σύμφωνα με τον Cristiano Ralo Monteiro του Escola de Paulista Medicina. Ο γνωστός αυτός επιστήμονας σ’ένα άρθρο του που δημοσιεύεται στο τεύχος του Ιουλίου του 2003 του «Revista de Medicina Brasileira do Esporte» αναφέρει ότι σωστή ενυδάτωση πριν τον αγώνα , κατά τη διάρκεια του και μετά το τέλος του είναι πολύ σημαντική, δεδομένου ότι ακόμη και πολύ μικρής έκτασης αφυδάτωση του παίκτη μπορεί να επηρεάσει δραματικά την απόδοσή του στον αγώνα. Ο ίδιος αναφέρει επίσης ότι οι κανόνες του ποδοσφαίρου, οι οποίοι αναγκάζουν τους παίκτες να περνούν πολύ χρόνο στον αγωνιστικό, δεν βοηθούν στην επαρκή ενυδάτωση των ποδοσφαιριστών. Επίσης, η ζέστη και ο ήλιος είναι πολύ σημαντικοί παράγοντες για τους ποδοσφαιριστές. Θα πρέπει οι ποδοσφαιριστές να πίνουν παραπάνω υγρά, όπως νερό και ποτά με ηλεκτρολύτες τις μέρες με πολλή ζέστη ή υγρασία. Ο Monteiro συνιστά την κατανάλωση ενός κρύου ποτού, πλούσιο σε νάτριο και υδατάνθρακες μετά από την προπόνηση ή τον αγώνα για γρηγορότερη και καλύτερη ανάκτηση των δυνάμεων. Αποφύγετε τα ποτά με καφεΐνη ή αλκοόλ για την ενυδάτωση σας.\n3. Σωστή ανάκτηση δυνάμεων\nΜετά από ένα παιχνίδι ή τη προπόνηση, τα αποθέματα υδατανθράκων και υγρών του σώματος ενός ποδοσφαιριστή είναι πιθανό να έχουν εξαντληθεί. Πέρα από την ενυδάτωση λοιπόν, ένα ποδοσφαιριστής θα πρέπει να καταναλώνει γεύματα πλούσια σε υδατάνθρακες και πρωτεΐνες αμέσως μετά την προπόνηση ή τον αγώνα. Ένα μείγμα πρωτεϊνών και υδατανθράκων αυξάνει την ανάκτηση των δυνάμεων περισσότερο από ότι οι σκέτοι υδατάνθρακες. Οι υδατάνθρακες βοηθούν το σώμα να προετοιμαστεί για τις μελλοντικές προπονήσεις ενώ οι πρωτεΐνες βοηθάνε στην αποκατάσταση των μυών. Μερικά καλά γεύματα μετά από προπόνηση ή αγώνα είναι ένα ποτήρι με σοκολατούχο γάλα, ένα μπολ με δημητριακά ολικής αλέσεως με άπαχο γάλα ή ένα γιαούρτι με φρούτα και ξηρούς καρπούς.\n4. Σωστά γεύματα πριν από τον αγώνα\nΤο γεύμα ή το σνακ που τρώει ένας ποδοσφαιριστής πριν τον αγώνα μπορεί να τον βοηθήσει να αποδώσει καλύτερα. θα πρέπει λοιπόν να φάει ένα γεύμα πλούσιο σε υδατάνθρακες περίπου δύο ώρες πριν από έναν αγώνα. Θα πρέπει επίσης να περιορίσει την ποσότητα του λίπους που τρώει πριν από έναν αγώνα, καθώς το πολύ λίπος μπορεί να προκαλέσει δυσφορία στο στομάχι κατά τη διάρκεια έντονης σωματικής άσκησης, όπως ένας αγώνας ποδοσφαίρου. Καλές επιλογές γευμάτων που περιλαμβάνουν υδατάνθρακες είναι οι γλυκοπατάτες, τα δημητριακά ολικής αλέσεως και τα φρούτα.\nΨάχνεις για ιστοσελίδα φιλοξενίας βίντεο; Δες τον απλό οδηγό μας!


Καραγιάννης: «Δεν θα αποφύγουμε μια έξαρση της πανδημίας τον χειμώνα»\nNovember 2, 2021 - 11:47 am\nΓια την επιδημιολογική κατάσταση στην Κύπρο και ένα ενδεχόμενο νέο κύμα έξαρσης της πανδημίας, μίλησε το πρωί της Τρίτης (02/11), ο καθηγητής μοριακής ιολογίας και μέλος της Επιστημονικής ομάδας, Πέτρος Καραγιάννης.\nΜιλώντας στο Sigma και ερωτηθείς αν η έξαρση που παρατηρείται στην Ελλάδα θα εμφανιστεί και στην Κύπρο, ο κ. Καραγιάννης ανέφερε ότι «εμείς έχουμε υψηλότερη εμβολιαστική κάλυψη απ’ ότι στην Ελλάδα. Θεωρώ ότι δεν θα αποφύγουμε μια έξαρση της πανδημίας τον χειμώνα, αλλά ευελπιστώ ότι δεν θα είναι τόσο σοβαρό όπως σε άλλες χώρες στην Ευρώπη».\nΌσον αφορά την αύξηση των κρουσμάτων, ο κ. Καραγιάννης ανέφερε ότι υπήρξε εφησυχασμός λόγω της καλής επιδημιολογικής εικόνας που παρατηρήθηκε τον τελευταίο καιρό, ενώ όπως είπε, αυτή τη στιγμή έχουμε μια ανοδική τάση.\n«Μπορούμε να ελέγξουμε την πανδημία. Χαλαρώσαμε υπερβολικά το καλοκαίρι αλλά τώρα που θα κλειστούμε στα σπίτια λόγω του χειμώνα, θα πρέπει να θυμηθούμε τους κανόνες προστασίας», πρόσθεσε.\nΕρωτηθείς για το αν θα υπάρξει ένα πέμπτο κύμα, ο κ. Καραγιάννης ανέφερε ότι είναι κάτι πιθανό, κυρίως αν εμφανιστεί κάποια μετάλλαξη που δεν θα καλύπτεται από τα εμβόλια.\n• Ντόμινο ακυρώσεων στις κρατήσεις στα ξενοδοχεία έφερε η έξαρση της πανδημίας\n• Πρ. Προδρόμου: Εμβολιασμός και μάσκα για «να αποφύγουμε τα χειρότερα»\n• Η 4η δόση, οι μεταλλάξεις και… το τέλος της πανδημίας -Τι λέει ο Δρ. Καραγιάννης\n• Δρ. Καραγιάννης: Αν δεν εμβολιαστούν τα παιδιά ο κορωνοϊός δεν θα σταματήσει να διακινείται στην κοινότητα\nΠροηγούμενο άρθροΚορωνοϊός: Πάμε για παράταση των μέτρων\nΕπόμενο άρθροΑΚΕΛ για ιδέες Αναστασιάδη για κλιματική αλλαγή: «Η διάσωση του πλανήτη ξεκινά από το σπίτι μας»